title: Tindersticks

text:
Tindersticks on englantilainen vuonna 1992 perustettu indie rock -yhtye.
Tindersticksin juuret ovat Nottinghamilaisessa Asphalt Ribbons -yhtyeessä, jonka entiset jäsenet laulaja Stuart A. Staples, kosketinsoittaja David Boulter ja viulisti Dickon Hinchcliffe perustivat Tindersticksin vuonna 1992. Yhtyeeseen liittyivät myös kitaristi Neil Fraser, basisti Mark Colwill, ja rumpali Al Macaulay.


title: Tindersticks

text: Yhtye julkaisi ensimmäisen Patchwork-nimisen singlensä marraskuussa 1992, jota seurasi Marbles alkuvuodesta 1993. Ensimmäisen levynsä Tindersticks julkaisi vuonna 1993. Kriitikoiden keskuudessa se oli arvostelumenestys ja esimerkiksi Melody Maker palkitsi sen vuoden albumina. Jatkoa seurasi kaksi vuotta myöhemmin, pelkkää yhtyeen nimeä (kuten debyyttikin) kantavan levyn ilmestyessä. Seuraavat julkaistut levyt olivat Curtains vuonna 1997 ja Simple Pleasures vuonna 1999. Niitä seurasivat Can Our Love... 2001 ja Waiting for the Moon 2003.


title: Tindersticks

text: Vuonna 2005 Staples julkaisi ensimmäisen soololevynsä ja muutti perheineen Ranskaan. Vuonna 2006 kuusihenkisen yhtyeen jäsenistä puolet erosi ja Tindersticksin jatko oli epävarmaa Stuart Staplesin julkaistessa toisen soololevynsä. Vuonna 2007 kuitenkin yhtyeeseen jääneet Staples, Boulter and Fraser aloittivat uuden levyn äänittämisen, ja se julkaistiinkin huhtikuussa 2009 The Hungry Saw -nimellä.


title: Kitumaa

text: Kitumaa on puuta tuotettaessa käytettävä tai käytettävissä oleva maa, jossa tuotto on heikkoa mutta ei olematonta.


title: Kitumaa

text: Kitumaa tuottaa heikosti, joten sen merkitys metsätalouden kannalta on vähäinen. Kitumaata voivat olla esimerkiksi vahäpuustoiset ja väliaikaisesti puuttomat alueet (tuhoalueet, uudistusalat, taimikot), hietikot, laki- tai tunturimaat, turve- tai kalliomaat sekä kiviperäiset maat. Varsinaiset metsämaat ovat kitumaata parempia.


title: Kitumaa

text: Tilastokeskus määrittelee kitumaaksi "puun tuottamiseen käytettävää tai käytettävissä olevaa maata, jolla puuston keskimääräinen vuotuinen kasvu suotuisimpien kasvuolojen vallitessa ja ohjekiertoaikaa käytettäessä on 0,10-0,99 m³/ha kuorineen." Kitumaaksi määritellään myös tietyt muussa käytössä olevat maat, joilla tuotto olisi vastaava, mutta ei tiealueita eikä taimitarhoja.


title: Kitumaa

text: Facta 2001 määrittelee kitumaan vuosikasvuksi keskimäärin vähintään 0,1 m³/ha, mutta ei enempää kuin 0,9–1,0 m³/ha (kuori mukaan luettuna).


title: Elizabeth George

text: Susan Elizabeth George (s. 1949, Ohio, Yhdysvallat) on yhdysvaltalaissyntyinen kirjailija, joka kirjoittaa Englantiin sijoittuvia rikosromaaneja. Georgen teosten päähenkilöinä ovat yleensä rikoskomisario Thomas Lynley ja ylikonstaapeli Barbara Havers.


title: Elizabeth George

text:
Georgen ensimmäinen romaani "Kunnioitetun kansalaisen kuolema" ilmestyi vuonna 1988. Rikosarvoituksen lisäksi teokset kuvaavat englantilaista luokkayhteiskuntaa. Luokkajako vallitsee alun perin nimenomaan Lynleyn ja Haversin välillä, mutta myöhemmin se saa uusia piirteitä uusien henkilöiden myötä.
Georgen tuotanto on kronologialtaan haastava, sillä varsinaisten rikostarinoiden lisäksi paljastetaan kirja kirjalta enemmän myös päähenkilöiden menneisyydestä. Kirjat tulisi lukea oikeassa järjestyksessä. Lynleyn vanha ystävä Simon St. James sekä kummankin naisystävät, myöhemmät vaimot, saavat erisuuruisia rooleja. Esimerkiksi "Sovelias kosto" keskittyy enimmäkseen kuvaamaan Lynleyn nuoruutta. Taustalla hitaasti kehittyvän traagisen rakkaustarinan seuraaminen on joskus vaikeaa varsinkin suomenkieliselle lukijalle, sillä suomennokset eivät ole ilmestyneet alkuperäisessä järjestyksessä, sikäli kun niitä on ilmestynyt ollenkaan.


title: Elizabeth George

text: Romaaneihin pohjautuva televisiosarja Komisario Lynley on esitetty myös Suomessa useaan otteeseen. Sarjan pääosissa ovat Nathaniel Parker Lynleynä ja Sharon Small Haversina. Sarjan alkupään jaksot pohjautuvat kuitenkin Georgen romaaneihin vain suhteellisen pinnallisesti, ja loppupään jaksot eivät ollenkaan, vaan ovat käsikirjoittajien uusia luomuksia.


title: Pasi Riihelä

text: Pasi Olavi Riihelä (s. 6. huhtikuuta 1975 Nokia) on suomalainen koripallovalmentaja ja kilpauransa lopettanut koripalloilija. Hän on kolminkertainen SM-sarjan vuoden pelaaja, kaksinkertainen suomenmestari sekä nelinkertainen Suomen cup -voittaja. Pitkän uran Suomen pääsarjassa tehnyt Riihelä pelasi urallaan ammattilaisena myös Saksan, Ruotsin sekä Sveitsin pääsarjoissa. Miesten maaotteluita Riihelälle kertyi vuosien 1996–2004 aikana 66 kappaletta, joissa pisteitä syntyi yhteensä 334.


title: Pasi Riihelä

text: Riihelä ehti jo kertaalleen lopettaa koripalloilijan uransa kauden 2008–2009 jälkeen. Alkuvuodesta 2010 hän teki kuitenkin paluun liittymällä ottelukohtaisella sopimuksella Kouvojen Korisliiga-joukkueeseen.


title: Pasi Riihelä

text: Riihelä aloitti koripalloilun 8-vuotiaana. Harrastus alkoi hänen kotikaupunkinsa Nokian paikallisessa joukkueessa, Kankaantaan Kisassa. Nokialla Riihelä pelasi aina vuoteen 1996 saakka. Kauden 1994–1995 päätteeksi Kankaantaan Kisa nousi SM-sarjaan ja Riihelä valittiin vuoden I-divisioonapelaajaksi. Sarjanousija sijoittui kaudella 1995–1996 SM-sarjassa neljänneksi. Riihelä teki tulokaskaudellaan koreja runkosarjassa 11,0 pisteen ja pudotuspeleissä peräti 13,3 pisteen keskiarvoilla. Hänet valittiinkin kauden päätteeksi SM-sarjan vuoden tulokkaaksi.


title: Pasi Riihelä

text: Tulokaskauden jälkeen Riihelä siirtyi Kouvoihin. Kouvoissa hän pelasi kaksi SM-sarjakautta, jotka molemmat päättyivät SM-hopeaan. Kaudella 1996–1997 Riihelä pelasi runkosarjassa 14,3 pisteen ja pudotuspeleissä 17,0 pisteen keskiarvoilla. Riihelä valittiin kauden päätteeksi SM-sarjan vuoden kehittyneimmäksi pelaajaksi. Jälkimmäisen kauden (1997–1998) Kouvoissa Riihelä pelasi runkosarjassa 14,5 pisteen ja pudotuspeleissä 12,1 pisteen keskiarvoilla. Uransa kolmannen SM-sarjakauden jälkeen hänet valittiin SM-sarjan vuoden pelaajaksi.


title: Pasi Riihelä

text:
Syyskuussa 2015 Riihelän uutisoitiin aloittavan I-divisioona B:ssä pelanneen Namika Lappeenrannan valmentajana.
Pasin veli Timo Riihelä (s. 1980 Nokia) oli myös pääsarjatason koripalloilija pelaten BC Nokiassa ja Lappeenrannan NMKY:ssä. Hän on koripallon Suomen mestari kaudelta 2004–05 Lappeenrannan NMKY:n riveistä. Nykyisin Pasi pyörittää Lappeenrannan kauppakeskus Iso-Kristiinassa Arnolds-yritystä.


title: Pasi Riihelä

text: Riihelä työskentelee sähköalan yrittäjänä.


title: Yrjö Selin

text: Armas Yrjö Selin (24. marraskuuta 1894 Vaasa – 19. tammikuuta 1965 Helsinki) oli suomalainen sellotaiteilija ja Sibelius-Akatemian professori. Yrjö Selin on konsertoinut kotimaassa, Skandinaviassa ja Pariisissa sekä toiminut kamarimuusikkona.


title: Yrjö Selin

text: Yrjö Selin valmistui ylioppilaaksi vuonna 1914, minkä jälkeen hän opiskeli sellonsoittoa Helsingin musiikkiopistossa vuosina 1915–1916 (Ossian Fohström) sekä Pariisissa vuosina 1919–1921(Andre Hekking) ja 1925(Pablo Casals). Ensikonsertin Selin esitti vuonna 1919. Selin toimi vuosina 1914–1915 Vaasan orkesterin soolosellistinä, Helsingin Kaupunginorkesterin sellistinä 1915-1916, Turun orkesterin soolosellistinä 1916-1918 sekä opettajana ja konsertoivana sellistinä Norjassa 1922–1934. Sittemmin Selin tuli Helsingin kaupunginorkesterin soolosellistiksi ja Sibelius-Akatemian sellonsoiton opettajaksi 1935. Professoriksi hänet nimitettiin vuonna 1943.


title: Yrjö Selin

text: Yrjö Selinin opetustoiminta kasvatti kaunista hedelmää. Hänen sellonsoiton oppilaitaan 1920- ja 30-lukujen vaihteessa ovat olleet muun muassa Pentti Rautawaara, Artto Granroth, Tauno Korhonen, Ilmari Haapalainen ja Unto Kunnas sejä norjalainen sellotaiteilija Rolf Störseth. Yrjö Selinin muista etevimmistä oppilaista voidaan mainita esim. Harry Sikström, Arno Nieminen, Vili Pullinen, Esko Valsta, Erkki Rautio, Eeva-Liisa Hirvonen, Seppo Laamanen, Varpu Siukonen ja Arto Noras. Täten voidaan sanoa, että Yrjö Selin on kunniakkaasti jatkanut Ossian Fohströmin työtä kasvattaen kokonaisen sukupolven suomalaisia sellistejä.


title: Yrjö Selin

text: Harvalle sellotaiteilijalle on suotu niin jaloa välikappaletta taiteensa tulkitsemiseen kuin professori Yrjö Selinille: hänen hallussaan eläessään oli kallisarvoinen Nicola Amatin v. 1677 rakentama sello, jonka hän v. 1927 hankki itselleen Saksasta.


title: Yrjö Selin

text: Ei pidä myöskään unohtaa Yrjö Selinin laaja-alaista levytystoimintaa. Yrjö Selinin esityksiä on taltioitu ainakin n. 30 suomalaista sellosävellystä ja suuri joukko ulkomaalaisia sellokappaleita vinyylilevyille sekä Yleisradion kantanauhoille.


title: Yrjö Selin

text: Yrjö Selinin vanhemmat olivat kruununvouti Johan David Selin ja Hanna CeciliaCannelin. Hänen ensimmäinen puolisonsa oli Henriette Almlie (k. 1955) ja vuodesta 1956 eteenpäin Siiri Pietiläinen. Viulutaiteilija sekä kapellimestari Eero Selin (s. 11.7.1893) oli hänen veljensä. Selinit asuivat mm. Ikaalisissa (vuodesta 1903).


title: Wild Zero

text: Wild Zero on vuonna 2000 valmistunut japanilainen, camp-henkinen zombikauhukomediaelokuva, jonka pääosassa on japanilainen rock-yhtye Guitar Wolf.


title: Wild Zero

text: Rock-tähdeksi haluava nuorukainen Ace on matkalla Guitar Wolfin konserttiin, kun ulkoavaruuden olennot hyökkäävät Maahan. Tämän seurauksena kuolleet heräävät eloon, ja Ace päättää pysäyttää heidät yhdessä Guitar Wolfin sekä muiden eloonjääneiden kanssa.


title: Rain Dances

text: Rain Dances on Camel-yhtyeen vuonna 1977 julkaistu albumi. Levy on tyyliltään jazz-vaikutteisempi kuin aiemmat Camelin albumit. Albumilla soittaa Camelin kaksi uutta jäsentä. Toinen on Doug Fergusonin korvannut basisti Richard Sinclair, joka oli soittanut aikaisemmin Caravan-yhtyeessä. Toinen uusi jäsen on puhallinsoittaja Mel Collins. joka puolestaan oli entinen King Crimson -yhtyeen jäsen.


title: Rain Dances

text:
Albumilta julkaistiin syyskuussa 1977 singlenä kappale ”Highways of the Sun” B-puolenaan ”Tell Me”. Vuonna 2009 albumista julkaistiin remasteroitu CD-versio, joka sisältää seitsemän bonuskappaletta.A-puoli
B-puoli


title: Mahdolliset maailmat

text: Mahdollisten maailmojen käsitettä käytetään filosofiassa ja modaalilogiikassa ilmaisemaan modaliteetteja (kuten mahdollisuus, välttämättömyys) koskevia väittämiä. Mahdollisista maailmoista puhuttaessa jokaista erillistä tapaa, jollainen maailmasta olisi voinut tulla tai jollainen siitä voi tulla, pidetään erillisenä mahdollisena maailmana. Aktuaalisen maailman katsotaan olevan yksi kaikista mahdollisista maailmoista: se maailma jossa elämme.


title: Mahdolliset maailmat

text: Mahdollisia maailmoja voidaan käyttää malleina, joiden avulla modaliteetteja koskevia väittämiä voidaan analysoida. Esimerkiksi väittämä ”maapallo on pyöreä” ei vielä kerro (1) olisiko mahdollista, että maalla olisi joku toinen muoto, eikä (2) onko välttämätöntä, että maapallo on pyöreä. Mahdollisia maailmoja käyttämällä voidaan tehdä erilaisia ajatuskokeita modaliteetteihin liittyen. Yksinkertaistetusti, jonkin asiantilan mahdollisuus tarkoittaa sitä, että asiantila vallitsee (on totta) ainakin yhdessä kaikista mahdollisista maailmoista, ja jonkin asiantilan välttämättömyys tarkoittaa sitä, että asiantila vallitsee (on totta) kaikissa mahdollisissa maailmoissa.


title: Mahdolliset maailmat

text: Nykyisin mahdollisia maailmoja hyödynnetään useissa filosofisissa keskusteluissa, esimerkkeinä filosofiseen zombiin sekä fysikalismiin ja supervenienssiin liittyvä argumentointi mielenfilosofiassa. Mahdollisten maailmojen tarkasta ontologisesta asemasta on erimielisyyksiä, samoin aktuaalisen maailman ja kaikkien muiden mahdollisten maailmojen ontologisen aseman eroavaisuuksista, jos sellaisia on.


title: Mahdolliset maailmat

text: Ajatus mahdollisista maailmoista liitetään usein Gottfried Leibniziin, joka puhui mahdollisista maailmoista ajatuksina Jumalan mielessä ja väitti, että nykyinen maailmamme on paras kaikista mahdollisista maailmoista. Ajatus voidaan kuitenkin löytää jo muun muassa Lucretiukselta, Averroekselta ja Johannes Duns Scotukselta.


title: Mahdolliset maailmat

text: Mahdollisten maailmojen semantiikasta on tullut erityisesti analyyttisessä filosofiassa yleinen aihe. Se kehittyi 1950-luvulla, erityisesti kun sitä alettiin hyödyntää aleettisten modaliteettien (mahdollisuus, välttämättömyys, kontingenssi) lisäksi myös muiden vastaavankaltaisten tapausten tutkimisessa (kuten deonttinen logiikka, episteeminen logiikka, doksastinen logiikka, preferenssilogiikka ja temporaalilogiikka). Termin nykyisen käytön pioneereja on Saul Kripke. Suomalaisista filosofeista alaa ovat tutkineet erityisesti Georg Henrik von Wright ja Jaakko Hintikka.


title: Mahdolliset maailmat

text: Mahdollisia maailmoja voidaan käyttää tarjoamaan semantiikka mahdollisuutta ja välttämättömyyttä koskeville väittämille. Voidaan katsoa, että jokainen väittämä on joko totta tai epätotta annetussa mahdollisessa maailmassa; tällöin väittämän modaalinen tila voidaan ymmärtää tarkastelemalla niitä mahdollisia maailmoja, joissa se on tosi, ja niitä mahdollisia maailmoja, joissa se on epätosi. Tällöin voidaan tehdä seuraavanlaisia tulkintoja:On huomattava, että tämän seurauksena kaikki välttämättömät väittämät ovat myös mahdollisia väittämiä, ja luonnollisesti myös tosia väittämiä.


title: Mahdolliset maailmat

text: Mahdollisten maailmojen semantiikasta johdettu systemaattinen teoria syntyi 1950-luvulla Saul Kripken ja hänen työtoveriensa töiden myötä. Termiä ”mahdollisten maailmojen semantiikka” käytetään usein synonyyminä Kripke-semantiikalle, mutta tätä pidetään laajalti virheellisenä: Kripke-semantiikkaa voidaan käyttää muiden kuin aleettisten modaliteettien analysointiin, esimerkiksi deonttisessa logiikassa. Kripke-semantiikka ei myöskään oleta modaalisen realismin totuutta, minkä mahdollisten maailmojen kieli joidenkin näkemysten mukaan olettaa.


title: Mahdolliset maailmat

text: Mahdollisten maailmojen teoriasta tuli keskeinen osa useita filosofisia kehityskulkuja 1960-luvulta lähtien. Tunnetuimpiin kuuluu kontrafaktuaalisten ehtolauseiden analyysi ”lähistöllä olevien mahdollisten maailmojen” avulla, jota kehittivät David Kellogg Lewis ja Robert Stalnaker. Tässä analyysissä puhuttaessa mitä "olisi" tapahtunut "jos" joku joukko ehtoja "olisi" vallinnut, väitteemme totuuden määrittää se, mikä on totta lähimmässä mahdollisessa maailmassa (tai lähimpien mahdollisten maailmojen joukossa) jossa ehto vallitsee.


title: Mahdolliset maailmat

text: Tällöin mahdollisen maailman W sanotaan olevan lähellä toista mahdollista maailmaa W suhteessa R:ään siinä määrin, kun samat asiat tapahtuvat sekä maailmassa W että maailmassa W R:n suhteen. Mitä enemmän eroavaisuuksia tiettyyn asiaan liittyvien tapahtumien välillä on kahdessa mahdollisessa maailmassa, sitä ”kauempana” ne ovat toisistaan tämän asian suhteen.


title: Mahdolliset maailmat

text: Tarkastellaan esimerkiksi väittämää ”Jos Tarja Halosesta ei olisi tullut Suomen presidentti vuonna 2000, Esko Ahosta olisi tullut”. Lauseen voidaan katsoa esittävän väitteen, joka voidaan uudelleenmuotoilla seuraavasti: ”Kaikissa aktuaalista maailmaamme lähimpänä (merkityksellisten asioiden suhteen) olevissa maailmoissa, joissa Tarja Halosesta ei tullut Suomen presidenttiä vuonna 2000, Esko Ahosta sen sijaan tuli Suomen presidentti.” Tämän tulkinnan mukaan jos on olemassa jokin aktuaalista maailmaa lähimpänä oleva maailma jossa Tarja Halosesta ei tullut Suomen presidenttiä, mutta ei myöskään Esko Ahosta, silloin tämä kontrafaktuaalisen ehtolauseen ilmaisema väite olisi epätosi.


title: Mahdolliset maailmat

text: Filosofit ovat väitelleet mahdollisten maailmojen ontologisesta asemasta, erityisesti Lewisin modaalisen realismin yllyttämänä. Lewisin mukaan puhe ”mahdollisista maailmoista” on parhaiten selitettävissä ajattelemalla aktuaalisen maailmamme lisäksi lukemattomia, "todella olemassa olevia" maailmoja. Hänen mukaansa nämä maailmat ovat olemassa samalla tavalla kuin oma aktuaalinen maailmammekin, mutta ne eivät ole missään avaruudellisessa, ajallisessa tai kausaalisessa suhteessa aktuaaliseen maailmaan. Ainoa erityinen ominaisuus, joka aktuaalisella maailmalla on verrattuna muihin mahdollisiin maailmoihin, on relationaalinen: se on maailma jossa "me" olemme. Tätä on kutsuttu ”aktuaalisuuden indeksikaalisuudeksi”: aktuaalisuus on vain indeksikaalinen termi, kuten ”nyt” ja ”täällä”.


title: Mahdolliset maailmat

text: Jotkut muut, kuten Robert Adams ja William Lycan, ovat hylänneet Lewisin ajatuksen metafyysisesti tuhlailevana, ja ehdottaneet tilalle tulkintaa mahdollisista maailmoista johdonmukaisina, maksimaalisen täydellisinä joukkoina maailmaa koskevia kuvauksia tai väittämiä, niin että ”mahdollinen maailma” voidaan käsittää täydelliseksi kuvaukseksi ”tavasta jolla maailma voisi olla”, ennemmin kuin ”maailmaksi joka on kyseisellä tavalla”. Lewis on kutsunut tätä näkemystä, sekä samankaltaisia Alvin Plantingan ja Peter Forrestin esittämiä näkemyksiä, nimellä ”"ersatz" -modaalinen realismi”, ja väittänyt, että tällaiset teoriat pyrkivät saamaan mahdollisten maailmojen semantiikan hyödyt halvalla, mutta epäonnistuvat pätevän selityksen antamisessa. Saul Kripke puolusti teoksessaan "Naming and Necessity" stipulatiivista käsitystä mahdollisesta maailmasta puhtaasti formaalina (loogisena) entiteettinä, ennemmin kuin sen enempää todellisena olemassa olevana maailmana kuin pelkkänä joukkona väittämiä tai kuvauksia.


title: Mahdolliset maailmat

text: Mahdollisten maailmojen käsitettä on joskus verrattu kvanttimekaniikan monimaailmatulkintaan, ja ne yhdistetään usein virheellisesti. Monien maailmojen tulkinta on yritys tarjota tulkinta epädeterministisille prosesseille ilman oletusta aaltofunktion romahduksesta, kun taas mahdollisten maailmojen teoria on yritys tarjota tulkinta modaalisille väittämille. Monien maailmojen tulkinnassa aaltofunktion romahdusta tulkitaan kvanttisuperpositioiden avulla. Identtisiä ”rinnakkaisuniversumeja” voi olla ääretön määrä, ja joidenkin fyysikoiden mukaan ne ovat ”aktuaalisesti” olemassa. Monien maailmojen tulkinta ei siis ota kantaa modaliteetteihin liittyviin kysymyksiin, joita mahdollisten maailmojen teoriat käsittelevät.


title: Mahdolliset maailmat

text: Koska sekä mahdolliset maailmat että monien maailmojen tulkinta ovat edelleen osittain kiistanalaisia, on luonnollista, että niiden väliset suhteet ovat myös kiistanalaisia. Mahdollisten maailmojen ja kvanttiteoreettisten maailmojen välillä voidaan kuitenkin nähdä joitakin ratkaisevia eroja:


title: Juho Maununpoika

text: Juho Maununpoika (myös Jöns Månsson, "Månsinpoika") oli sotapäällikkö, Kivennavan vouti ja Viipurin linnoittaja, joka mainitaan asiakirjoissa vuosina 1554–1564. Hän kuoli noin vuonna 1570. Vaikka Juho Maununpojasta ei tiedetä paljon mitään, hän saavutti sotahistoriassa pysyvän aseman Joutselän taistelussa, jossa hän voitti lukumäärältään ylivoimaisen venäläisjoukon taitavalla taktisella johtamisellaan.


title: Juho Maununpoika

text: Juho Maunupojan on arveltu olleen suomalainen rälssimies, lähellä Kivennavan rajalinnoitusta sijainneen Kelkkalan tilan herra. Kustaa Vaasa nimitti hänet Kivennavan linnoituksen voudiksi vuonna 1554 sodan Venäjän kanssa ollessa syttymäisillään. Kun venäläisten sotajoukko tuli maaliskuussa 1555 rajan yli, Juho Maununpoika löi heidät takaisin noin 500 miehen joukollaan Joutselässä käyttäen taitavasti hyväkseen olosuhteita, yllätystä ja suksimiesten liikkuvuutta. Tällaista tarkasti suunniteltua taktiikkaa ei tuohon aikaan käytetty, joten kyse oli Juho Maununpojan omasta kehitelmästä.


title: Juho Maununpoika

text: Joutselän jälkeen Juho Maununpoika toimi Viipurin linnoitustöiden johtajana ja kaupungin hallinnollisena päämiehenä.


title: Mr. Oizo

text: Mr. Oizo (oik. Quentin Dupieux, s. 14. huhtikuuta 1974 Pariisi) on ranskalainen elektronisen musiikin artisti ja -tuottaja sekä elokuvaohjaaja ja käsikirjoittaja.


title: Mr. Oizo

text: Dupieux tunnetaan parhaiten vuonna 1999 singlenä julkaistusta ”Flat Beat” -kappaleesta, josta tuli hitti ympäri Eurooppaa sen soitua Levi’s-yhtiön televisiomainoksissa. Dupieux vastasi myös kyseisten mainosten ohjauksesta. Mainoksien keskeinen hahmo oli päätään nyökyttelevä keltainen nukkehahmo Flat Eric, joka esiintyi myös ”Flat Beatin” musiikkivideolla. Mr. Oizon debyyttialbumi "Analog Worms Attack" julkaistiin myöhemmin samana vuonna. Seuraava pitkäsoittoalbumi "Moustache (Half a Scissor)" ilmestyi 2005.


title: Mr. Oizo

text: Dupieuxin ensimmäinen pitkä elokuva "Steak" sai ensi-iltansa Ranskassa 20. kesäkuuta 2007. Mr. Oizo tuotti myös soundtrackin elokuvaan yhdessä SebastiAnin ja Sébastien Tellierin kanssa. Mr. Oizon kolmas albumi "Lambs Anger" julkaistiin Ed Banger Recordsilla marraskuussa 2008. Toinen Dupieux’n ohjaama pitkä elokuva "Rubber" sai ensi-iltansa Cannesin elokuvajuhlilla vuoden 2010 toukokuussa. Dupieux teki elokuvan soundtrackin Justice-duosta tunnetun Gaspard Augén kanssa. Mr. Oizon neljäs täyspitkä albumi "Stade 2" julkaistiin 11. marraskuuta 2011.


title: Mr. Oizo

text: Vuonna 2012 Dupieuxin elokuva "Wrong" sai ensi-iltansa Sundancen elokuvajuhlilla.


title: Mr. Oizo

text:
Dupieuxin toistaiseksi tuorein (heinäkuu 2013) ohjaustyö on Realitism Filmsin tuottama "Wrong Cops".
Hänen seuraavan elokuvansa "Realite" on ajoitettu saavan ensi-iltansa vuoden 2013 aikana.


title: Jouni Virpiö

text: Jouni Virpiö (s. 21. huhtikuuta 1985 Jyväskylä) on suomalainen jääkiekkoilija.


title: Jouni Virpiö

text: Juniorivuosinaan Virpiö kuului Jypissä ikäluokkansa avainpelaajiin. Kaudella 2003–2004 Virpiö pelasi kaksi ottelua alle 20-vuotiaiden maajoukkuepeleissä. Kaudella 2004–2005 Virpiö oli Jypin A-juniorijoukkueen paras pistemies ja voitti A-juniorien SM-kultaa kaudella 2005–2006.


title: Jouni Virpiö

text: Vanhaan jyväskyläläiseen kiekkosukuun kuuluva Virpiö on pelannut SM-liigaa JYPin riveissä kausilla 2005–2006 ja 2008–2009. Vuonna 2006 Virpiö siirtyi Mestis-joukkue TuToon ykköskentän hyökkääjäksi. Mestis-debyyttikaudellaan 2006–2007 Virpiö valittiin toisen tähdistökentällisen oikeaksi laitahyökkääjäksi. Samalla kaudella Virpiö oli TuTon toiseksi paras pistemies, tehden 45 ottelussa tehopisteet 20+25=45. Virpiö siirtyi TuTosta kauden 2007–2008 jälkeen SM-liigaan Jypin miehistöön.


title: Jouni Virpiö

text: Kauden 2009–2010 Virpiö pelasi Mestiksen D Teamissä, lokakuun lopusta eteenpäin Virpiölle tuli peleihin lyhyehkö tauko aivotärähdyksestä johtuen, runkosarjassa hän pelasi loukkaantumisestaan huolimatta 29 ottelua tehopistein 14+20.


title: Jouni Virpiö

text: Kaudeksi 2010–2011 Virpiö siirtyi Tapparan riveihin ja pelasi kauden aikana 44 ottelua Tapparassa ja neljä lainalla Mestiksen LeKissä. Seuraavan kauden aikana hän ehti pelata Tapparassa vain kolme peliä, kunnes seura ilmoitti lainanneen hänet loppukaudeksi KooKoohon. KooKoossa Virpiä pelasi 30 runkosarja- ja 11 pudotuspeliottelua. Seuraavaksi kaudeksi hän teki sopimuksen Ranskan pääsarjan Gapiin.


title: Jouni Virpiö

text: Virpiön isä on JYPin ja maajoukkueen huoltaja Kari Virpiö.


title: Aikojen täyteyden esikoisten kirkko

text: Aikojen täyteyden esikoisten kirkko (engl. "The Church of the Firstborn of the Fullness of Times") on eräs myöhempien aikojen pyhien liikkeeseen kuuluva uskonnollinen yhteisö. Sen jäsenet harjoittavat moniavioisuutta. Ryhmään on enimmillään kuulunut noin 30 perhettä, jotka asuivat Utahissa ja "Los Molinos" -nimisessä kommuunissa Baja Californian niemimaalla.


title: Aikojen täyteyden esikoisten kirkko

text: Myöhempien aikojen pyhien Jeesuksen Kristuksen kirkko luopui virallisesti moniavioisuuden harjoittamisesta vuoden 1890 Manifestillaan. Useat kirkon jäsenistä eivät kuitenkaan hyväksyneet tätä muutosta opetuksessa. Kun moniavioisuuden harjoittajia alettiin erottaa kirkosta 1900-luvun alussa, osa moniavioisuuden harjoittajista muutti asumaan pohjoiseen Meksikoon, jossa olot olivat vapaammat. Eräs muuttaneista oli Alma Dayer LeBaron, joka muutti 1924 lukuisine vaimoineen ja lapsineen Galeanaan, Chihuahuaan, jonne hän perusti oman kommuuninsa "Colonia LeBaronin".


title: Aikojen täyteyden esikoisten kirkko

text: Kun Alma kuoli 1951, häntä seurasi yhteisön johtajana hänen poikansa Joel LeBaron. Hän rekisteröi yhteisön virallisesti nimellä Aikojen täyteyden esikoisten kirkko.


title: Aikojen täyteyden esikoisten kirkko

text: Joel LeBaronin nuorempi veli Ervil LeBaron oli ensin kirkon toiseksi korkein johtaja. Vuonna 1972 syntyi veljesten välille kuitenkin riita kirkon johtamisesta. Ervil erosi veljensä johtamasta kirkosta ja perusti San Diegossa omansa, jolle hän antoi nimen Jumalan Karitsan kirkko.


title: Aikojen täyteyden esikoisten kirkko

text: Samana vuonna Ervil LeBaron määräsi erään kannattajansa murhaamaan veljensä Joelin. Tämän jälkeen Aikojen täyteyden esikoisten kirkon johtajaksi nousi Joelin nuorin velin Verlan. Muutama vuosi myöhemmin Ervil hyökkäsi kannattajineen Los Molinosin kommuuniin tarkoituksenaan surmata myös Verlan. Tämä ei kuitenkaan ollut kyseisenä yönä kotona, joten hän selvisi hyökkäyksestä. Kaksi miestä kuitenkin sai surmansa ja Los Molinos hävitettiin. Nykyään joitakin LeBaronin suvun jäseniä kuulunee vielä Aikojen täyteyden esikoisten kirkkoon.


title: Jari Kesti

text: Jari Kesti (s. 3. helmikuuta 1971 Forssa) on suomalainen jääkiekkoilija. Kestin vuodesta 1991 alkanut ura kattaa seitsemän eri joukkuetta sekä Suomessa että Norjassa. Kesti on pelannut sekä SM-liigaa HPK:ssa kauden 2000–2001 että Mestistä/ykkösdivisionaa. Kesti aloitti uransa Forssan Palloseurassa kaudella 1991–1992.


title: Jari Kesti

text: Kesti on pelannut urallaan viisi vuotta Norjassa. Ensimmäisellä Norjan kaudellaan Stavanger Oilersissa (Norjan kolmannella sarjatasolla) 2001–2002 Kesti teki 21 ottelussa tehot 116+110=226 pistettä, eli murskaavasti yli kymmenen pistettä per peli. Kesti nosti joukkueen seuraavaksi kaudeksi Norjan I.divisioonaan. I.divisioonassa Kesti teki 150 pistettä, nostaen Oilersin Norjan Elitserieniin. Kesti pelasi Elitserienissä kaudet 2003–2006 ja siirtyi tämän jälkeen TuToon.


title: Jari Kesti

text: Tällä hetkellä Kestillä on kauden 2007–2008 loppuun asti kestävä sopimus TuTon kanssa. Kesti on samalla Mestiksen iäkkäin pelaaja Mestiksen nuorimmassa joukkueessa.


title: Henri Palmroth

text: Henri "Henkka" Palmroth (s. 29. helmikuuta 1984 Turku) on suomalainen jääkiekkoilija. Palmroth pelasi ensimmäisen liigapelinsä Turun Palloseurassa kaudella 2003–2004, ja pelasi tämän jälkeen TPS:n riveissä kaudet 2004–2006, jonka jälkeen Palmroth siirtyi naapuriseura TuToon kausiksi 2006–2008.


title: Henri Palmroth

text: Palmrothin tämänhetkinen sopimus TuTon kanssa päättyy keväällä 2009. Palmrothin pikkuveli Markus pelaa TPS:ssä ja Palmrothin toinen pikkuveli Peter pelaa TUTO:n A-junioreissa .


title: Christine Cavanaugh

text: Christine Cavanaugh (16. elokuuta 1963 Utah − 22. joulukuuta 2014 Utah) oli yhdysvaltalainen ääninäyttelijä, joka tunnetaan parhaiten Dexterin ääniroolista animaatiosarjassa "Dexterin laboratorio". Toinen tunnettu äänirooli on "Ipanat"-animaatiosta tuttu Jaska.


title: Christine Cavanaugh

text: Cavanaugh syntyi Utahissa, josta hän muutti Los Angelesiin tullakseen näyttelijäksi mutta päätyikin tekemään enemmän äänirooleja. 1980-luvulla hän oli Cathyn ääniroolissa kolmessa eri CBS:n erikoisanimaatiojaksossa. Cavanaughin ensimmäinen suuräänirooli oli vuonna 1991, jolloin hän ääninäytteli Mimosa Aivohanhea Disneyn animaatiossa "Varjoankka". Samaan aikaan Cavanaugh oli Nickelodeonilla esitetyssä "Ipanat"-animaatiossa Jaskan äänenä. Myöhemmin 2000-luvulla hän teki myös muutamiin videopeleihin Jaskan äänirooleja.


title: Christine Cavanaugh

text: Hänen ensimmäinen elokuvaroolinsa oli vuodelta 1995 elokuvassa "Babe – urhea possu", jossa hän ääninäytteli elokuvan nimikkohahmoa. Cavanaugh ei kuitenkaan enää ollut elokuvan jatko-osassa "Babe suurkaupungissa", jolloin Baben äänirooli annettiin "Ipanoista" tutulle Elizabeth Dailylle. Elokuvan jälkeen Cavanaugh sai merkittävimmän ääniroolinsa animaatiossa "Dexterin laboratorio", jossa hän toimi neron pojan äänenä nimeltä Dexter. Cavanaugh ehti olla hahmon äänenä yhteensä 3. tuotantokautta, ja hänet palkittiin roolistaan vuonna 2000 Annie-palkinnolla.


title: Christine Cavanaugh

text: Cavanaugh teki vierailevia rooleja televisiosarjoissa, kuten "Wings", "Salaiset kansiot", "Kaikki rakastavat Raymondia" ja "Teho-osasto".


title: Christine Cavanaugh

text: Hän lopetti uransa vuonna 2001 henkilökohtaisten syiden vuoksi.


title: Christine Cavanaugh

text: Cavanaugh kuoli 22. joulukuuta 2014 kotonaan Cedar Cityssä, Utahissa 51-vuotiaana.


title: Argos

text: Argos (, ) voi viitata seuraaviin asioihin:


title: Petri Koivisto

text: Petri Koivisto (s. 15. marraskuuta 1986 Kiiminki) on suomalainen jääkiekkomaalivahti. Koivisto edusti viimeksi kaudella 2011–2012 Espoon Bluesia, mutta joutui jättämään kauden kesken henkilökohtaisista syistä. Hän ei ole pelannut tuon vuoden jälkeen.


title: Petri Koivisto

text: Koiviston kasvattajaseura on Kiimingin Kiekko-Pojat, josta hän siirtyi C-juniori-ikäisenä Oulun Kärppiin. Jo A-juniori-ikäisenä hän oli Kärppien varamaalivahtina SM-liigassa kausina 2003–2004 sekä 2005–2006. Hän oli SM-liigan pudotuspeleissä Kärppien kokoonpanossa kaudella 2005–2006, jolloin Kärpät voitti pronssia. Suomen jääkiekkoliiton kilpailusääntöjen mukaisesti yksikin kokoonpanopöytäkirjaan merkitty pudotuspeliottelu riittää antamaan pelaajalle SM-mitalin, joten Koivisto on Suomen jääkiekkoliiton käytännön mukaisesti SM-liigajoukkueen pronssimitalisti.


title: Petri Koivisto

text: Koivisto on pelannut myös Mestistä Kajaanin Hokissa ja TuTossa. Koivisto voitti Hokissa Mestiksen mestaruuden kaudella 2006–2007, mutta hän oli joukkueen kakkosmaalivahtina Joni Myllykosken varjossa. Toisella Mestis-kaudella TuTossa Koivisto torjui joukkueelleen mestaruuden, joka hänen hänen uransa toinen Mestiksen mestaruus.


title: Petri Koivisto

text: TuTossa Koivisto otti kiistattoman ykkösmaalivahdin paikan. 4. joulukuuta Koivisto valittiin Mestiksen marraskuun pelaajaksi. Tähän mennessä Koivisto oli pelannut joukkueensa jokaisen siihen mennessä pelatun ottelun kokonaan ja torjunut 23 ottelussa neljä nollapeliä torjuntaprosentilla 92,96 %. Marraskuun torjuntaprosentti oli peräti 94,4 prosenttia. Valintahetkellä TuTo oli Mestiksen sarjakärjessä, toiseksi vähiten maaleja päästäneenä.


title: Petri Koivisto

text: Runkosarjassa kaudella 2007–2008 Koivisto pelasi yhtä peliä lukuun ottamatta jokaisen TuTon ottelun. Hän voitti Mestiksen maalivahtipörssin ollen koko Mestiksen vähiten maaleja päästänyt (1,97), parhaimmalla torjuntaprosentilla torjunut (93,09 %) ja eniten nollapelejä (8) pelannut maalivahti. Hänet valittiin myös Mestiksen helmikuun pelaajaksi 2008. Hän pelasi runkosarjan aikana ennätykselliset kahdeksan nollapeliä, joista kolme helmikuussa. Koiviston kauden saavutukset noteerattiin valtakunnallisesti muun muassa iltapäivälehdissä. Hän on myös Suomen jääkiekkoliiton palkituin Mestis-jääkiekkoilija kaudella 2007–2008 ja oman joukkueensa palkituin pelaaja. Koivisto valittiin myös jääkiekkojulkaisu Jatkoajan All Stars -maalivahdiksi.


title: Petri Koivisto

text: Kauden 2007–2008 lopuksi Koivisto voitti toisena peräkkäisenä vuonna Mestiksen mestaruuden, kun TuTo oli loppuottelusarjassa Hokkia parempi voitoin 3–1. Koivisto pelasi kaikki TuTon pudotuspelit ja hänellä oli täysiä otteluita pelanneista maalivahdeista pudotuspelien paras torjuntaprosentti (94,97 %).


title: Petri Koivisto

text:
Koivisto solmi kaudeksi 2008–2009 vuoden jatkosopimuksen TuTon kanssa. Hän halusi aluksi jatkaa TuTossa. Koivisto kommentoi asiaa maaliskuussa 2008 seuraavasti:
Toukokuussa 2008 Koivisto kuitenkin purki sopimuksensa yhteisymmärryksessä seuransa kanssa ja palasi Oulun Kärppiin, jossa voitti SM-hopeaa keväällä 2009. Kolmen Kärpät-kauden jälkeen Koivisto teki kaksivuotisen sopimuksen Bluesin kanssa.


title: Joni Lindlöf

text: Joni Lindlöf (s. 17. toukokuuta 1984 Tampere) on suomalainen jääkiekkoilija.


title: Joni Lindlöf

text: Lindlöf aloitti jääkiekon pelaamisen Tapparan kaupunginosajoukkueissa. Tapparassa Lindlöf pelasi A-junioreihin saakka. Kaudella 2001–2002 Lindlöf voitti A-junioreiden SM-liigan maalikuninkuuden. Kesällä 2002 Washington Capitals varasi Lindlöfin NHL:ään ja hän siirtyi Pohjois-Amerikkaan WHL-juniorisarjaan Kelowna Rocketsin joukkueeseen. Ensimmäisellä kaudellaan WHL:ssä Lindlöf voitti ensimmäisenä suomalaisena sarjan mestaruuden. Kesken toisen WHL-kautensa Lindlöf kaupattiin neljän pelaajan kaupassa Kelownasta Lethbridge Hurricanesiin, jossa pelasi kauden 2003–2004 loppuun.


title: Joni Lindlöf

text: Kaudeksi 2004–2005 Lindlöf palasi Suomeen. Hän teki koeajan jälkeen sopimuksen HPK:n kanssa. Lindlöf suoritti samaan aikaan Panssariprikaatissa varusmiespalvelustaan Hämeenlinnan lähellä. Lindlöf pelasi kauden aikana vain 11 ottelua HPK:n edustusjoukkueessa ja hän siirtyi seuraavaksi kaudeksi Mestis-joukkue Hermekseen. Heikon Hermes-kauden jälkeen Lindlöf vaihtoi kaudeksi 2006–2007 Mestikseen nousseeseen SaPKoon.


title: Joni Lindlöf

text: Savonlinnassa Lindlöf oli joukkueen tehokkaimpia pelaajia ja kaudeksi 2007–2008 hän siirtyi TuToon. TuTossa Lindlöf voitti Mestiksen mestaruuden ja pelasi muutenkin hyvän kauden. Keväällä 2008 Lindlöf teki sopimuksen kasvattajajoukkueensa Tapparan kanssa.


title: Joni Lindlöf

text: Lindlöf ei lopulta saanut kesän aikana pelipaikkaa Tapparasta ja siirtyi syksyllä 2008 Ruotsin Division 1:n Asplöveniin. Seuraavaksi kaudeksi Lindlöf siirtyi pelaamaan Ranskan pääsarjan Briançoniin. Hänellä piti olla sopimus Briançonin kanssa myös kaudesta 2010–2011, mutta talousongelmiin ajautunut joukkue joutui luopumaan monista pelaajistaan. Lindlöf lähti Briançonista Division 1:n IF Björklöveniin. Kesällä 2011 Lindlöf siirtyi Kristianstadiin ja sieltä seuraavana vuonna Nyköpingiin. Kaudella 2013–2014 hän pelasi Wings HC Arlandassa ja Almtuna IS:ssä.


title: Joni Lindlöf

text: Lindlöf edusti Suomea 18-vuotiaiden MM-kilpailuissa keväällä 2002. Yhteensä Lindlöf on pelannut 30 maaottelua 18-vuotiaiden tasolla.


title: Kresfontes

text: Kresfontes oli kreikkalaisessa mytologiassa Aristomakhoksen poika ja yksi herakleideista, Herakleen lapsenlapsi neljännessä polvessa.


title: Kresfontes

text: Herakleidit, Herakleen jälkeläiset, olivat yrittäneet paluuta Peloponnesokselle joka sukupolven ajan heille annetun ennustuksen perusteella, mutta kaikki yritykset olivat päättyneet surkeasti. Lopulta Kresfontes veljiensä Temenoksen ja Aristodemoksen kanssa kyseenalaistivat oraakkelin antaman ennustuksen, jolloin oraakkeli tarkensi heille sen merkityksiä. Näiden neuvojen perusteella Herakleidien paluu, joka tunnetaan nimellä doorilaisten invaasio, vihdoin onnistui, ja veljekset kukistivat taistelussa Teisamenoksen.


title: Kresfontes

text: Seuranneessa jaossa Kresfontes sai hallittavakseen Messenian. Hän meni naimisiin Meropen kanssa, ja he saivat ainakin yhden pojan, Telefonin, tai Aipytoksen. Pian tämän jälkeen Kresfontes kuitenkin surmattiin; tämän tekivät joko kaksi hänen omaa poikaansa tai Polyfontes. Joka tapauksessa Polyfontes nousi valtaistuimelle, kunnes Kresfonteen poika vartuttuaan surmasi tämän ja otti vallan Messeniassa.


title: Eisner-palkinto

text: Eisner-palkinnot (, kokonaisuudessaan "Will Eisner Comic Industry Awards") jaetaan vuosittain Yhdysvalloissa San Diegon Comic-Conissa järjestettävässä gaalassa eri tavoin ansioituneille amerikkalaisille sarjakuvantekijöille. Nykyisin palkintokategorioita on liki kolmekymmentä. Eisner-palkinnon merkitystä kuvaa niistä usein käytetty määritelmä ”sarjakuvien Oscareina”. Vuodesta 1988 lähtien jaettu palkinto on nimetty sarjakuvataiteilija Will Eisnerin mukaan.


title: Eisner-palkinto

text: Eisner-palkintojen edeltäjiä olivat Jack Kirbyn mukaan nimetyt Fantagraphics Books -kustantamon palkinnot, joita jaettiin Comic-Conissa vuosina 1985–1987. Fantagraphicsilla palkintoasioista vastasi Dave Olbrich. Kun hän siirtyi yhtiöstä muihin tehtäviin vuonna 1987, palkintojen tulevaisuudesta syntyi erimielisyyttä. Sen seurauksena Kirby-palkinnot tulivat tiensä päähän ja syntyi kaksi uutta palkintoa: Fantagraphics aloitti Harvey-palkintojen jakamisen, kun taas Olbrich loi Eisner-palkinnot.


title: Eisner-palkinto

text: Ensimmäiset Eisner-palkinnot jaettiin vuoden 1988 Comic-Conissa vuonna 1987 ilmestyneille sarjakuville. Palkinto jaettiin 11 kategoriassa. Vuoden menestyjiä olivat Alan Mooren ja Dave Gibbonsin "Vartijat", joka sai neljä palkintoa, ja Paul Chadwickin "Concrete"-sarja, joka keräsi kolme palkintoa.


title: Eisner-palkinto

text: David Olbrich johti palkinto-organisaatiota onnistuneesti kahden vuoden ajan, mutta vuonna 1990 palkinnonjako täytyi perua kokonaan, sillä äänestyksissä ilmeni tapahtuneen useita virheitä, joita ei olisi ehditty korjata ennen Comic-Conia. Olbrichin mukaan ongelmat johtuivat hänen uudesta työstään Malibu Graphicsin julkaisijana, minkä vuoksi hän ei ollut ehtinyt paneutua tarvittavissa määrin palkintoihin. Tämän seurauksena Eisner-palkintojen jakaminen päätettiin siirtää Comic-Conin vastuulle, ja uudeksi vastuuhenkilöksi nimettiin Jackie Estrada.


title: Eisner-palkinto

text: Nykykäytännön mukaan palkintokategorioiden finalistit valitsee viisihenkinen raati. Ehdokkaita voivat ilmoittaa niin kustantajat kuin itse tekijätkin, mutta raati voi halutessaan valita finalisteja myös näiden heille lähetettyjen ehdokkaiden ulkopuolelta. Finalistien tultua valituiksi äänestyslomakkeet lähetetään sarjakuvatuotannon ammattilaisille käsikirjoittajista ja piirtäjistä kustantajiin, toimittajiin ja kauppiaisiin. Heidän äänensä ratkaisevat lopulliset voittajat, jotka ilmoitetaan Comic-Conin juhlaseremoniassa.


title: Eisner-palkinto

text: Finalistit valitsevan komitean perusti Jackie Estrada vuoden 1992 palkintojenjakoa varten. Sitä ennen myös finalistit oli valittu valtavan äänestysprosessin kautta. Kyseinen menetelmä ei kuitenkaan ollut erityisen tasapuolinen, sillä vähemmän huomiota saaneilla julkaisuilla ei välttämättä ollut juurikaan mahdollisuuksia menestyä.


title: Simon Gallup

text: Simon Jonathon Gallup (s. 1. kesäkuuta 1960 Surrey, Englanti) on englantilainen muusikko ja vuonna 1976 perustetun rockyhtye The Curen pitkäaikainen basisti. Gallup on soittanut myös yhtyeissä Lockjaw ja Fools Dance, joista jälkimmäisessä hän myös lauloi kappaleessa ”The Ring”.


title: Simon Gallup

text: Gallup on myös säveltänyt joitakin The Curen menestyskappaleita, kuten ”High’n” ja ”Mint Carin”.


title: Simon Gallup

text: Simon Gallup muutti taaperoiässä Horley-nimiseen kaupunkiin vuonna 1961 ja kävi Horley Infant and Junior Schoolia vuosina 1965-1971. Gallup meni sen jälkeen Horley Balcombe Roadin yhteiskouluun vuonna 1971, jossa oli vain 5 vuotta ennen kuin jätti koulunsa kesken ja meni töihin muovitehtaalle, jossa työskenteli vuodesta 1976-1979.


title: Simon Gallup

text: Gallup liittyi The Cureen vuonna 1979 korvaten yhtyeen aikaisemman basistin, Michael Dempseyn. Hän soitti ensimmäistä kertaa yhtyeen albumeilla "Seventeen Seconds", "Faith" ja "Pornography", joita usein kutsutaan yhtyeen ”Pimeäksi trilogiaksi”. Gallup kuitenkin riitaantui Robert Smithin kanssa yökerhossa "Pornography"-albumin julkaisua seuranneella "14 Explicit Moments Tour" -kiertueella. Kahden viikon päästä kiertueen viimeisessä esiintymisessä yhtye soitti viimeisenä kappaleen ”Forever”, mutta tällä kertaa Gallup oli kitarassa, Robert Smith rummuissa, Laurence Tolhurst bassossa ja yhtyeen silloinen roudari Gary Biddles lauloi. Biddles alkoi laulaa siitä, kuinka ”vain Gallup on jonkin arvoinen tässä bändissä” ja ”The Cure on kuollut!”. Vähän tämän jälkeen Gallup lähti yhtyeestä ja perusti Biddlesin kanssa Fools Dance -yhtyeen.


title: Simon Gallup

text: Kuitenkin vuonna 1985 Smith pyysi Gallupia takaisin yhtyeeseen ja Gallup suostui. Tämän jälkeen he ovat olleet hyvissä väleissä ja Gallup oli jopa bestman Smithin häissä vuonna 1988. Gallup tosin jätti yhtyeen joksikin aikaa ennen "Wild Mood Swings" -albumin levyttämistä, mutta palasi kuitenkin takaisin.


title: Simon Gallup

text: Gallup on ollut The Curessa sen jäsenistä toiseksi kauimmin, ja hän on soittanut kaikilla The Curen albumeilla lukuun ottamatta albumeita "Three Imaginary Boys", "Boys Don't Cry", "Japanese Whispers", "The Top" ja "Concert - The Cure live".


title: Luettelo televisiosarjan Johnny Bravo jaksoista

text: Luettelo Johnny Bravon jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.


title: Helsingin juutalainen seurakunta

text: Helsingin juutalainen seurakunta () on rekisteröity uskonnollinen yhdyskunta, joka on toiminut 1800-luvun lopulta.


title: Helsingin juutalainen seurakunta

text: Seurakunnan katto-organisaationa toimii Suomen Juutalaisten Seurakuntien Keskusneuvosto, johon kuuluu yhdeksän jäsentä, näistä kuusi Helsingistä. Suomen juutalaisväestö koostuu pääosin venäläisten sotilaiden jälkeläisistä. Jäseniä Helsingin seurakunnassa on 1059 (vuoden 2007 tieto).


title: Helsingin juutalainen seurakunta

text: Seurakunnan keskuspaikka on Helsingin Malminkadulla, jossa on synagoga (valmistui 1906) ja seurakuntakeskus (valmistui 1961). Sen yhteydessä toimii juutalainen päiväkoti, koulu, kirjasto ja vanhainkoti. Seurakunnalla on myös juutalainen lihakauppa Kosher Deli. Seurakunnan yhteydessä toimii kerhoja ja yhdistyksiä, muun muassa Hazamir-kuoro, ja seurakunta julkaisee viisi kertaa vuodessa ilmestyvää "Hakehila"-lehteä.


title: Helsingin juutalainen seurakunta

text: Seurakunta ylläpitää kahta juutalaista hautausmaata, joista uudempi on 1890-luvulla valmistunut Helsingin juutalainen hautausmaa.


title: Helsingin juutalainen seurakunta

text: Seurakunnan puheenjohtajana toimii Yaron Nadbornik.


title: Abdel Rahman Swar al-Dahab

text:
Abdel Rahman Swar al-Dahab (1934 Al-Obeid – 18. lokakuuta 2018, ) oli Sudanin presidentti 6. huhtikuuta 1985 – 6. toukokuuta 1986.
Al-Dahab valmistui Sudanin sotilasakatemiasta ja hänestä tuli merkittävä poliittinen hahmo, kun presidentti Gaafar Nimeiry nimitti hänet kansliapäällikökseen ja sitten puolustusministeriksi ja lopulta vuonna 1984 armeijan ylipäälliköksi.


title: Abdel Rahman Swar al-Dahab

text: Huhtikuussa 1985 Sudanissa tapahtuneen vallankaappaukseen jälkeen al-Dahabista tuli väliaikaisen sotilasneuvoston puheenjohtaja ja näin ollen Sudanin valtionpäämies. Lupaustensa mukaisesti hän luovutti vallan vaaleilla valitulle hallitukselle vuonna 1986 ja presidentiksi nousi Sadiq al-Mahdi. Vuonna 1987 hänestä tuli Al-Da’wa al-Islamiyya -järjestön ("Islamin kutsu") puheenjohtaja.


title: Abdel Rahman Swar al-Dahab

text: Al-Dahab sai Kuningas Faisalin kansainvälisen palkinnon vuonna 2004 palveluksesta islaminuskon hyväksi. Al-Dahab kuoli 18. lokakuuta 2018 Riadissa, Saudi-Arabiassa


title: Aki Ulander

text: Aki Ulander (s. 29. joulukuuta 1981 Oulu) on suomalainen ammattilaisuransa lopettanut koripalloilija.


title: Aki Ulander

text: Hän on pelipaikaltaan sentteri ja pituutta hänellä on 209 cm. Ulanderin kasvattajaseura on Tapiolan Honka. Hän on pelannut 14 nuorten ja 70 miesten maaottelua. Hän on edustanut Lappeenrannan lisäksi SM-sarjassa Espoon Honkaa, Vantaan Pussihukkia sekä Namika Lahtea. Ulander on vuoden 2003 Suomen mestari Espoon Hongan riveistä. Hän voitti Suomen cupin Lappeenrannan paidassa vuonna 2007. Hänellä on kokemusta myös Ruotsin ja Espanjan koripallokentiltä. Ulander voitti Basketliganin mestaruuden kaudella 2008–2009.


title: Jo Byrns

text: Joseph Wellington "Jo" Byrns, Sr. (20. heinäkuuta 1869 – 4. kesäkuuta 1936) oli yhdysvaltalainen demokraattisen puolueen poliitikko.


title: Jo Byrns

text: Byrns istui Tennesseen osavaltion edustajainhuoneessa vuosina 1894–1900 ja Yhdysvaltain edustajainhuoneessa vuodesta 1909 kuolemaansa asti. Vuonna 1933 hänet valittiin enemmistöjohtajaksi ja 1935 edustajainhuoneen puhemieheksi. Puhemiehenä hän ehti olla vain vuoden ennen kuolemaansa.


title: Vesiviskuri

text: Vesiviskuri on höyryveturien vedentäyttölaite.


title: Vesiviskuri

text: Yleisin käytössä ollut ja oleva vesiviskurityyppi on suoraan vesijohtoverkkoon liitetty. Vesi on tullut joko kunnallisesta vesijohtoverkosta tai rautateiden omasta vesijohdosta ja vesitornista.


title: Vesiviskuri

text: Rakenne on mahdollisimman yksinkertainen: se käsittää pystysuoran noin neljä metriä korkean noin 15–20 senttimetriä paksun nousuputken, jonka juuressa on käyttöventtili. Putken yläpäästä alkaa noin puolentoista metrin pituinen kääntyvä vaakaosa, jonka päässä on alaspäin suuntautuva putki, jonka päässä on reikäsäleikkö ja peltinen suppilo tai kumiletkun pätkä. Leveäraiteiden viskurit ovat korkeampia kuin kapearaiteiden suuremman veturikoon johdosta; tämän vuoksi moniin niistä liittyy erillinen tukirakenne pysty- ja vaakaputkien välisessä kulmassa. Joidenkin viskurien kärjessä oli opastinlyhty, joka näytti valkoista valoa silloin kun putki oli sivussa ja punaista sen ollessa täyttöasennossa .


title: Vesiviskuri

text: Betoniperustukselle asennettujen viskurien toimivuus talvipakkasilla varmistettiin niin, että täyttöputki tyhjeni itsestään viemärikaivoon käyttöventtiilin sulkemisen jälkeen. Käyttöventtiilikaivoa voitiin myös lämmittää höyryllä tai muulla tavoin, jolloin lämmin ilma pääsi nousemaan pystyputken kääntöliitokseen asti.


title: Vesiviskuri

text: Veturi ajetaan viskurin viereen niin että pystyputki osuu oikealle kohdalle; nyt lämmittäjä kääntää yläputken niin että kumiletku osuu vedentäyttöaukkoon ja hanat avataan.


title: Vesiviskuri

text: Veden virratessa säiliöön lisätään kattilakiven estokemikaali.


title: Vesiviskuri

text: Höyryveturien aika jätti Suomeen runsaasti viskureita; mm. Helsingin satamaradan muistomerkkinä on Katajanokalla oleva viskuri. Omalla vesitornilla varustettuja viskureita on säilynyt mm. Loimaan rautatieasemalla.


title: Vesiviskuri

text: Jokioisten museorautatiellä on kolme aktiivikäytössä olevaa viskuria, Jokioisten, Humppilan ja Minkiön asemilla. Kovjoen museorautatiellä on yksi viskuri.


title: Vesiviskuri

text: Nostalgialiikenteen aikakauden alettua ovat monet pitkään kuivillaan seisseet viskurit palautettu aktiivikäyttöön. Joitakin on välivuosina käytetty myös sepelikuormien kasteluun.


title: Kuntoutuskomitea

text: Kuntoutuskomitea oli vuosina 1963–1966 toiminut, Kelan pääjohtajan V.J. Sukselaisen johtama komitea, jonka tehtävänä oli selvittää invaliidihuolto- ja muussa invalidien kuntouttamislainsäädännössä sekä kuntouttamistoiminnassa olevia puutteellisuuksia ja epäkohtia sekä tehdä niiden poistamiseksi tarpeelliseksi katsomansa ehdotukset mainitun lainsäädännön tarkistamiseksi ja täydentämiseksi sekä laatimaan periaate-ehdotuksensa kuntouttamistoiminnan tarkoituksenmukaiseksi kokonaisohjelmaksi tarpeellisine lainsäädäntötoimenpiteineen.


title: Kuntoutuskomitea

text: Sukselaisen komitea, jollaisena Kuntoutuskomitea alalla tunnetaan, on tärkein suomalaista kuntoutusjärjestelmää koskeva julkinen suunnitteluasiakirja, vaikka mietinnön laatimaa hyvin yksityiskohtaista ehdotusta ei monilta osin toteutettukaan. Käytännössä kaikki komitean sisällölliset ehdotukset toteutettiin seuraavan 5–10 vuoden aikana, ja useimmat näistä muutoksista ovat edelleen voimassa muodostaen kuntoutusjärjestelmän perusrungon. Kuntoutuskomitean työn yhtenä tausta-asiakirjana oli Veikko Niemen vuonna 1962 sosiaaliministeriön toimeksiannosta laatima ”Kuntouttamisen yleissuunnitelma”.


title: Kuntoutuskomitea

text: Komitea määritteli kuntoutuksen toimenpiteiksi, joiden avulla vammaisia, sairaita tai muutoin normaalista poikkeavia henkilöitä pyritään auttamaan kykeneviksi ansiotyöhön, omintakeiseen toimeentuloon ja muutoinkin mahdollisimman normaaleihin elämänolosuhteisiin. ... Kuntoutukselle on ominaista pyrkimys kokonaisnäkemykseen vammaisen tai sairaan henkilön ongelmista. Itse sairaus tai vamma pyritään tietenkin parantamaan asianmukaisella tavalla, mutta sen rinnalla on tavoitteena henkilön kunnon ja toimintakyvyn parantaminen muiltakin osin.


title: Kuntoutuskomitea

text: Kuntoutuskomitea laati seuraavat pykäläkohtaiset laki- ja asetusehdotukset


title: Kuntoutuskomitea

text:
Komitean ehdotus kuntoutuksen sisällöksi (3 §) oli:
Kuntoutukseen kuuluvat, sen mukaan kuin kunkin kuntoutettavan kohdalla on tarpeellista ja tarkoituksenmukaista,


title: Kuntoutuskomitea

text:
Edellä luetellut toimenpidekokonaisuudet määritellään lakiehdotuksessa seuraavalla tavalla:
Kuntoutustutkimukseen kuuluvat yhteisesti tai erillisinä


title: Kuntoutuskomitea

text: Lääkinnälliseen kuntoutukseen kuuluu kuntouttamistarkoituksessa annetun lääkärin- ja sairaan hoidon lisäksi:


title: Kuntoutuskomitea

text: Koulutukseen ja valmennukseen kuuluvat


title: Kuntoutuskomitea

text: Työllistämiseen kuuluvat


title: Kuntoutuskomitea

text: Yleishallinto ehdotettiin järjestettäväksi sosiaaliministeriön (vuodesta 1968 sosiaali- ja terveysministeriö) alaisuuteen. Kuntoutuksessa tarvittavat toiminnot olisivat asianomaisten ammattiviranomaisten johdon ja valvonnan alaisia. Yksilön kuntoutusasian hoitoa varten perustettaisiin kuhunkin lääniin kuntoutustoimisto ja sen avuksi kuntoutustoimikunta.


title: Kuntoutuskomitea

text: Suomalainen kuntoutusjärjestelmä oli alkanut hahmottua jo Kuntoutuskomitean työskentelyn aikana. Vakuutusalan Kuntouttamiskeskus perustettiin 1964, työvoimaviranomaiset aloittivat neuvontaosastojen kautta työpaikalla tapahtuvan työkokeilun vuonna 1966. Kelan kuntoutuksen kenttäorganisaatio – kuntoutusosasto, alueiden kuntoutustoimistot, paikallistoimistot – aloitti toimintansa 1967. Kela oli ja on edelleen eduskunnan alainen laitos, muussa vakuutuskuntoutuksessa taustatekijöinä ovat yksityiset vakuutuslaitokset.


title: Kuntoutuskomitea

text: Kuntoutuskomitean työtä pidettiin kuitenkin kuntoutuksen sisällön kannalta niin tärkeänä, että Invalidihuoltoasiain neuvottelukunta, Kuntoutusasiain neuvottelukunnan edeltäjä asetti erityisen jaoston (ns. Ailion jaosto) valmistelemaan erillislainsäädäntöä tärkeinä pidetyistä muutoksista. Muutokset tehtiin invalidihuoltolakiin. 1960-luvun lopussa ja 1970-luvun alussa toteutettiin ”Ailion jaoston” aloitteesta seuraavat toimenpiteet:Sittemmin, lähinnä 1980-luvun alkupuolen valtionosuusuudistuksen yhteydessä, näitä säädöksiä siirrettiin yleisempään lainsäädäntöön (kansanterveyslaki, erikoissairaanhoitolaki, sosiaalihuoltolaki) tai korvattiin uudemmalla lainsäädännöllä (esimerkiksi vammaispalvelulaki, 380/1987). Vasta vuoden 1991 kuntoutuslainsäädännön kokonaisuudistus saattoi kuntoutuslainsäädännön uudenaikaisemmalle kannalle. Tosin vammaisten työllistämisen osalta muutos viivästyi aina 2000-luvun puolelle.


Bamiyanin laakson kulttuuriympäristö ja arkeologiset jäännökset on Unescon maailmanperintöluettelossa oleva kohde Afganistanissa Bamiyanin maakunnassa Bamiyanin laaksossa 230 kilometriä Kabulista luoteeseen. Alue tunnetaan erityisesti talibanien maaliskuussa 2001 tuhoamasta kahdesta massiivisesta Bamiyanin Buddha-patsaasta (paštuksi د بودا بتان په باميانو کې, "De Buda butan pe bamiyano ke", farsiksi تندیس‌های بودا در باميا, "tandis-ha-ye buda dar bamiyaan"). Patsaat on veistetty 500-luvulla.


title: Bamiyanin laakson kulttuuriympäristö ja arkeologiset jäännökset

text: 55 ja 37 metriä korkeiden patsaiden räjäytyksestä säilyneet osat on vuosina 2003-2011 koottu talteen. On ehdotettu, että patsaat koottaisiin uudelleen. Suuremmasta patsaasta on materiaalia saatu talteen 30 prosenttia, pienemmästä hiukan enemmän. Palasten joukossa oli räjähtämättömiä pommeja, joissa oli TNT-räjähdettä ja napalmia. Hankkeen rahoituksesta vastasivat YK, Saksan valtio ja yksityiset säätiöt ja se on työllistänyt köyhällä seudulla enimmillään 60 henkeä.


text: Syistä, joiden vuoksi talibanit tuhosivat patsaat, on esitetty useita versioita. Patsaat oli alun perin päätetty säilyttää, ja YK:lta oli pyydetty rahoitusta niiden kunnostukseen. Julkisesti esitetty hävityssyy oli, että islam kieltää jumalankuvat. Taliban kiristi länsimaita, jotka olivat alkaneet painostaa sitä. Yhdysvallat sulki Talibanin edustuston New Yorkissa helmikuussa 2001, jolloin patsaat päätettiin tuhota. On myös esitetty, että Osama bin Laden sai mullah Omarin perumaan säilytyspäätöksen. Syyksi on esitetty myös, että seudun vaikutusvaltaiset talibanit suuttuivat, kun ruotsalainen arkeologi antoi rahaa patsaiden kunnostukseen eikä köyhille asukkaille. Julkisuuteen esitetyn perustelun vuoksi Taliban päätti hävittää kaikki Afganistanin patsaat.


text: Brittiläinen matkakirjailija ja taidekriitikko Robert Byron ei pitänyt niitä taiteellisesti merkittävinä kirjoittaessaan niistä 1933 teoksessaan "The Road to Oxiana".


title: Critters – keskiyön nakertajat

text: Critters – keskiyön nakertajat on vuonna 1986 ensi-iltansa saanut science fictioniä, kauhua ja komediaa sekoitteleva elokuva. Elokuvan ohjasi Stephen Herek. Se sai kolme huonompana pidettyä jatko-osaa, "Critters 2" (Critters 2: The Main Course, 1988), "Nakertajien paluu" (Critters 3, 1991) ja "Kuka kättäsi nakertaa..." (Critters 4, 1991).


title: Critters – keskiyön nakertajat

text: Elokuva kertoo maalla asuvasta nelihenkisestä Brownin perheestä. He eivät tiedä että "nakertajat" ovat karanneet salaisesta vankilasta kaukaisella galaksilla ja nyt ne ovat suunnistamassa maata kohti. Nakertajat ovat pieniä karvaisia otuksia, joilla on kyltymätön ruokahalu. Nakertajien perään lähetetään kaksi metsästäjää, jotka ottavat ihmisten muodon, mutta se on jo myöhäistä, sillä nakertajat ovat jo ottaneet Brownin perheen kohteekseen."Video-oppaassa" vuodelta 1994 "Critters" saa kolme tähteä viidestä, mikä vastaa sanallista arviota ”hyvä”.


title: Itä-Traakia

text: Itä-Traakia tai Euroopan-puoleinen Turkki tai Turkin Traakia kuuluu nykyisen Turkin tasavallan siihen osaan, joka on maantieteellisesti Eurooppaa. Se on historiallisen Traakian itäinen osa. Suurin osa Turkkia on Anatoliaa, josta aiemmin käytettiin nimitystä Vähä-Aasia. Alueeseen kuuluvat vanhan Istanbulin historiallinen keskusta ja esimerkiksi Edirne, aiemmin Adrianopoli, joka oli osmanien ajan koko Traakiasta koostuneen vilajetin eli maakunnan historiallinen pääkaupunki, Tekirdağ, Çorlu, Lüleburgaz ja Kırklareli.


title: Itä-Traakia

text: Alue koostuu kolmesta "il'istä" eli nykyisestä maakunnasta ja osasta neljättä. Lisäksi Euroopan puolella sijaitsevat Gelibolu (Gallipoli) niemimaa Gökçeada Çanakkalen maakunta, vaikka niiden ei aina katsota kuuluvan Traakiaan.


title: Greater Blue Mountains -alue

text: Greater Blue Mountains -alue () on Unescon maailmanperintökohde Blue Mountains -vuoristossa Australian Uudessa Etelä-Walesissa. Se koostuu 1,03 miljoonasta hehtaarista enimmäkseen metsäistä maastoa syväänuurretulla hiekkakivitasangolla 60–180 kilometriä Sydneystä sisämaahan. Alueella esiintyy 90 erilaista eukalyptuslajia (13 % maailman kaikista eukalyptuslajeista) ja 114 kotoperäistä sekä 120 kansallisesti harvinaista ja uhanalaista lajia.


title: Greater Blue Mountains -alue

text: Kohde on valittu maailmanperintöluetteloon vuonna 2000.


title: Luihin ja ytimiin (albumi)

text: Luihin ja ytimiin on Mokoma-yhteen kuudes studioalbumi. Se ilmestyi 28. marraskuuta 2007. Albumi on sisällöltään aikaisempien nauhoitusten tapaan suomirock ja death metal-vaikutteista thrash metallia, mutta tällä kertaa (kuten myös Kuoleman laulukunnaat albumilla) on kuultavissa vaikutteita black metallista.


title: Luihin ja ytimiin (albumi)

text: Levy julkaistiin kolmena eri versiona. Normaalin digipak-painoksen lisäksi levystä julkaistiin rajoitettu painos, jossa on varsinaisen levyn lisäksi 6-paneeliseksi aukeava kansi, Joonas Brandtin tekemän valokuvakollaasi levyn tekemisestä, yhtyeen vokalistin Marko Annalan ja kitaristin Tuomo Saikkosen analyysit kaikista levyn kappaleista ja musiikkivideo kappaleesta ”Nujerra ihminen”. Kolmen edellisen albumin tapaan Luihin ja ytimiin julkaistiin myös vinyylinä.


title: Luihin ja ytimiin (albumi)

text: Mokoma esitteli albumin sen julkaisua edeltävällä viikolla kolmessa livekonsertissa, joissa yhtye soitti koko albumin alusta loppuun. Viimeistä, Tampereen Yo-talolla 24. marraskuuta järjestettyä konserttia oli mahdollista seurata suorana webcast-lähetyksenä Internet-yhteisöpalvelu IRC-Gallerian Mokoma-yhteisön kautta. Jo aiemmissa vuoden 2007 esiintymisissään yhtye soitti albumin kappaleita ”Nujerra ihminen”, ”Entistä ehompi” ja ”Sahalaita”.


title: Luihin ja ytimiin (albumi)

text: Levyltä julkaistiin 5. marraskuuta 2007 digisinglenä kappale ”Nujerra ihminen”. Single sijoittui parhaimmillaan Suomen latauslistalla kuudenneksi ja singlelistalla kahdeksanneksi. "Luihin ja ytimiin" oli julkaisuviikollaan YleX:n viikon albumi. "Luihin ja ytimiin" meni ilmestyttyään suoraan Suomen albumilistan sijalle yksi.


title: Luihin ja ytimiin (albumi)

text: Kaikki sanoitukset Marko Annala, kaikki sovitukset Mokoma.


title: Yhden miehen armeija

text: Yhden miehen armeija ("A Force of One") on vuonna 1979 ensi-iltansa saanut toimintaelokuva. Elokuvan ohjasi Paul Aaron ja pääosassa ovat Jennifer O'Neill ja Chuck Norris.


title: Yhden miehen armeija

text: Yhdysvaltain huumekaupan liikevaihto on vuodessa monia miljardeja dollareita. Poliisi on erittäin lähellä paljastaa suurta huumejuttua, mutta rikolliset ovat palkanneet palkkatappajan, tappamaan jokaisen poliisin joka on lähelläkin paljastaa kaiken. Palkkatappajan vaarallisin ase on karate, jossa on hän on lyömätön ja koko ajan kuolee poliiseja tämän hyökkäyksissä. Viimeinen mahdollisuus on pyytää Matt Logan apuun, Vietnamin sodan veteraani ja kuusinkertainen karatemestari. Aluksi Logan ei suostu hommaan, mutta kun hänen poikansa tapetaan hän on valmis kostamaan tälle julmalle palkkatappajalle.


title: Yhden miehen armeija

text: "Video-oppaassa" vuodelta 1994 Bello Romano kehuu hyviä karatekohtauksia ja juonta, joka ei tunnu liian naiivilta. Hän antaa "Yhden miehen armeijalle" kolme tähteä viidestä, mikä vastaa sanallista arviota ”hyvä”.


title: Yksinäinen susi McQuade

text: Yksinäinen susi McQuade ("Lone Wolf McQuade") on vuonna 1983 ensi-iltansa saanut toimintaelokuva. Elokuvan ohjasi Steve Carver, ja pääosassa on Chuck Norris.


title: Yksinäinen susi McQuade

text: Chuck Norris ja David Carradine eivät suostuneet käyttämään stunt-miehiä kohtauksessa, jossa he taistelevat ilmassa, vaikka tuottajat pelkäsivät elokuvan myöhästyvän aikataulustaan sen takia.


title: Yksinäinen susi McQuade

text: Myöhemmin Norris on tehnyt samanlaista juonikuviota kuljettavan sarjan, Walker, Teksasista ("Walker, Texas Ranger"), joka sai ensi-iltansa vuosikymmen myöhemmin elokuvan ilmestymisen jälkeen, vuonna 1993. Sarja kesti aina vuoteen 2001 asti.


title: Yksinäinen susi McQuade

text: "Video-oppaassa" vuodelta 1994 Markku Salmi sanoo elokuvan tarjoavan suhteellisen hyvää spagettiwesternmäistä toimintaa ja antaa sille kolme tähteä viidestä, mikä vastaa sanallista arviota ”hyvä”.


title: August Alexander Levón

text: August Aleksander Levón (14. marraskuuta 1820 Raahe – 30. elokuuta 1875 Vaasa) oli suomalainen teollisuusmies, joka perusti Vaasaan Vaasan Höyrymylly Oy:n ja Vaasan puuvillatehtaan.


title: August Alexander Levón

text: Levónit olivat alun perin maanviljelijöitä Saloisilta. August Levónin isä Johan Levón muutti sukunimen Leivonen Levóniksi päästyään henkikirjoittajan toimeen Raahessa.


title: August Alexander Levón

text: Kuusilapsiseen perheeseen syntynyt Levon ei käynyt koulua, vaan sai ilmeisesti alkeisopetusta kotonaan. Hän joutui jo 12-vuotiaana apteekkarin oppipojaksi. Vuonna 1841 hän pääsi farmaseutiksi Vaasan ainoaan apteekkiin ja opiskeli sitten vuoden ajan Helsingissä hankkien proviisorin arvon. Levonin tarkoituksena oli perustaa oma apteekki, mutta hänen anomuksensa hylättiin, ja tästä ärsyyntyneenä hän päätti vaihtaa kokonaan toiselle alalle.


title: August Alexander Levón

text: Levon osti 1847 Vaasasta maatilan, jota hän alkoi kutsua Alkulaksi ja muutti sinne perheineen. Levon perusti tilalle puutarhan ja rakennutti myös sinne tehdasrakennuksia, joihin hän sijoitti aluksi värejä, etikkaa ja mineraalivesiä valmistavan pienen yrityksen. Marraskuussa 1849 Levon sai luvan perustaa Alkulaan jauhoja ja ryynejä tuottaneen Vaasan Höyrymylly Oy:n. Tämä laitos oli Suomen ensimmäinen höyrykäyttöinen viljamylly ja sen tuotteita Levon myi aluksi suoraan myllyltä, mutta sittemmin hän perusti sitä varten oman kaupan Vaasaan. Myllyn tuotteita alettiin viedä Ruotsiin ja Venäjälle. Levon harjoitti myös viljakauppaa niihin sekä Englantiin. Tämän lisäksi Levon perusti yhdessä muiden osakkaiden kanssa 1856 myös puuvillatehtaan "Vaasan Puuvilla Manufaktuuri Osakeyhtiön" myllyn lähettyville.


title: August Alexander Levón

text: Vuonna 1852 tapahtuneen Vaasan palon jälkeen kaupunki siirrettiin uuteen paikkaan ja tämän jälleenrakennuksen ansiosta Levon saattoi laajentaa omia liiketoimiaan. Hän perusti jälleenrakennusta varten Hietalahteen 1854 tiilitehtaan ja 1861 sahalaitoksen. Molemmissa näissä käytettiin höyrykonetta voimanlähteenä. Levonin johtama Vaasan puuvillatehdas joutui pahoihin vaikeuksiin 1860-luvulla, kun Amerikan sisällissota katkaisi puuvillan saannin ja sen ohella myös vuoden 1865 rahanuudistus sekä vuosien 1867-1868 nälkävuodet haittasivat tehtaan toimintaa. Levon onnistui kuitenkin pitämään tehtaan pystyssä.


title: August Alexander Levón

text: Levon oli mukana osakkaana ja perustajana Tampereen Pellava- ja Rautateollisuus Oy:ssä sekä Suomen Yhdyspankissa. Hän oli myös mukana laivanrakennus- ja varustamotoiminnassa sekä kuului Pohjanmaan Höyrylaivayhtiön, Vaasan Höyrylaivaosakeyhtiön ja Vaasan-Pohjanmeren Höyrylaiva-osakeyhtiön perustajiin. Levon kuoli elokuussa 1875 halvauskohtauksen saatuaan.


title: August Alexander Levón

text: Vaasassa on kaksi Levonin rintakuvaa, jotka molemmat on tehnyt kuvanveistäjä Lauri Leppänen (1895–1977). Vanhempi rintakuva on kaupungintalon puistossa ja se paljastettiin Vaasan Höyrymylly Oy:n 100-vuotisjuhlien yhteydessä 1949. Toinen rintakuva löytyy Palosaaresta entisen Vaasan Puuvilla-Osakeyhtiön pääkonttorin edestä ja se paljastettiin 1956 Vaasan Puuvilla-Osakeyhtiön 100-vuotisjuhlien yhteydessä.


title: Kyttä ja koira

text: Kyttä ja koira ("Top Dog") on vuonna 1995 ensi-iltansa saanut toimintakomedia. Elokuvan ohjasi Aaron Norris ja pääosassa on Chuck Norris.


title: Kyttä ja koira

text: Elokuva kertoo poliisista Jake Wilderistä oman tien kulkijasta, joka ei mielestään tarvitse paria. Kuullessaan, että hän saa uuden parin, Jake ei tästä kovinkaan paljon iloitse - ainakaan silloin kun hän kuule että uusi pari on koira, Reno. Ensimmäiseksi tehtäväkseen he saavat tutkia Renon entisen omistajan murhaa. Murhan jäljet johdattavat uusnatsien luokse ja pian alkaa löytyä Jaken ja Renonkin yhteinen sävel.


title: Yrittäjyyskasvatus

text: Yrittäjyyskasvatus on nuorille suunnattua kasvatusta, joka edistää positiivista suhtautumista yrittäjyyteen. Yrittäjyyskasvatuksen tavoitteena on lisätä yrittäjyyttä yhteiskunnassa. Se on myös osa koulujen opetussuunnitelmia. Yrittäjyyskasvatus -termi sisältää sekä yrittäjyyden että kasvatuksen. Yrittäjyys on yrittäjyyskasvatuksen näkökulmasta innovatiivisuutta, hallittua riskinottoa, asioiden tapahtumaan saamista ja omistuksellisuutta. Sen voidaan nähdä koostuvan omaehtoisesta, ulkoisesta ja sisäisestä yrittäjyydestä, jotka yhdessä muodostavat kokonaisvaltaisen kuvan yrittäjyyden ajatuksellisista ja toiminnallisista ulottuvuuksista (Ristimäki 2004; Kyrö 1997). Suomen opetusministeriö kuvaa yrittäjyyden yksilön kyvyksi muuttaa ideat toiminnaksi. Yrittäjyys sisältää luovuuden, innovaatiokyvyn ja riskinoton, kyvyn suunnitella ja johtaa toimintaa tavoitteiden saavuttamiseksi. Yrittäjyyskasvatus on OPM määritelmän mukaan pääasiassa opetushallinnon alalla tehtävää yrittäjyyttä vahvistavaa laaja-alaista työtä, jota tekevät ja toimintaa tukevat opetustoimijoiden ohella myös useat työelämätahot ja järjestöt. Käytännön toimenpiteiden tavoitteena on lisätä myönteistä asennetta yrittäjyyteen, tietojen ja taitojen kehittäminen, uuden yrittäjyyden aikaan saaminen, henkilöstön osaamisen kehittäminen ja yrittäjämäinen toimintatapa. Yrittäjyyskasvatus perustuu elinikäiseen oppimiseen ja verkostomaiseen toimintatapaan.


title: Yrittäjyyskasvatus

text: Yrittäjyyskasvatuksen opettaminen on yleisesti erilaisten taitojen ja valmiuksien kehittämistä ja opettajat voivat joko suunnitella opetuksen itse tai käyttää valmiita toimintamalleja ja materiaaleja. Yrittäjyyskasvatus voidaan ymmärtää sekä opetuksen "sisällöksi" että opetuksessa käytettäväksi "menetelmäksi". Yrittäjyyskasvatuksen toimintatavat ovat mitä moninaisimmat, ja aihekokonaisuuden toteutukseen on saatavilla runsaasti tukea ja käytännön malleja. Opetuksen kokonaisvaltaiseen kehittämiseen voi saada ajatuksia ja vankkaa perustaa myös yrittäjyyskasvatukseen liittyvästä monitieteisestä tutkimuksesta.


title: Yrittäjyyskasvatus

text: Kyrö, P. 1997. Yrittäjyyden muodot ja tehtävä ajan murroksessa. Jyväskylä. ISBN 951-39-0007-X


title: Yrittäjyyskasvatus

text: Ristimäki, K. 2004. Yrittäjyyskasvatus. Yrityssanoma Oy. Järvenpää.


title: Yrittäjyyskasvatus

text: OPM 2009. Yrittäjyyskasvatuksen suuntaviivat. Opetusministeriön julkaisuja 2009:7. Koulutus- ja tiedepolitiikan osasto. Saatavissa: http://www.minedu.fi


title: The Octagon – hiljaiset tappajat

text: The Octagon – hiljaiset tappajat ("The Octagon") on vuonna 1980 ensi-iltansa saanut toimintaelokuva. Elokuvan ohjasi Eric Karson ja pääosassa esiintyvät Chuck Norris, Karen Carlson ja Lee Van Cleef.


title: The Octagon – hiljaiset tappajat

text: Scott Jamesin paha velipuoli Seikura on alkanut kouluttamaan terroristeja ninjoiksi. Pian kaupungissa alkaa tapahtumaan salaperäisiä murhia ja eräs nainen haluaa Jamesin henkivartijakseen. James ei suostu tehtävään, mutta ninjojen murhatessa naisen James epäilee sittenkin ninjojen olevan murhien takana ja lähtee selvittämään asiaa. Pian hänen epäilyksensä saavat vahvistuksen, kun hän kuulee Seikuran olevan kaiken takana.


title: The Octagon – hiljaiset tappajat

text: "Video-oppaassa" vuodelta 1994 Kari Salminen kutsuu "Octagonia" ”kelpo väkivaltaelokuvaksi” ja antaa sille kolme tähteä viidestä, mikä vastaa sanallista arviota ”hyvä”.


title: The Octagon – hiljaiset tappajat

text: Valtion elokuvatarkastamo asetti elokuvalle ennakkotarkastuksessa 24.9.1980 ikärajan KK (Kokonaan kielletty), joten elokuvaa ei saanut laillisesti Suomessa levittää eikä esittää. Myöhemmin vuonna 1984 elokuvasta sallittiin K18 ikärajalla leikattu versio ja lopulta vuonna 1995 alkuperäinen, leikkaamaton versio sai tarkastamolta ikärajan K16.


title: Turbaani

text: Turbaani ( tai "دولبند", "dolband", ) on Intiassa ja muslimimaissa käytetty pitkästä huivimaisesta kankaasta kääritty päähine.


title: Turbaani

text: Turbaania käytetään Lähi-idässä, Keski-Aasiassa ja Intiassa. Sikhit käärivät yleensä turbaanin joka kerta uudestaan. Kangas on tavallisesti vähintään viisi metriä pitkä. Hyvin monimutkaiset turbaanit voidaan joskus pitää valmiiksi käärittyinä niin, että ne on ommeltu kiinni alustaansa. Tällaisia turbaaneja on käytetty esimerkiksi Turkissa. Kuumassa ja kuivassa ilmanalassa turbaani on alkujaan kasteltu ennen sen pukemista, jotta pää pysyisi koko päivän ajan viileänä.


title: Turbaani

text: Turbaani on tutkimusten mukaan alun perin intialainen keksintö. Turbaanista on viiteitä jo Veda-kirjallisuudessa. Turbaanin idea on luultavasti kopioitu Intiasta arabimaihin. Nykypäivänä turbaaneja käyttävät pääasiassa sikhit. He käyttävät sitä peittääkseen leikkaamattomat hiuksensa, jotka on sidottu nutturalle päänpäälle. Leikkaamattomat hiukset kuvastavat sikheillä alistumista jumalan tahtoon. Kunnioituksesta jumalaa kohtaan hiukset on miehillä tapana peittää turbaanilla. Sikhit joskus sekoitetaan muslimeihin turbaanin käytön takia. Tämä johtuu siitä, koska länsimaalaisten mielissä kummittelee vielä tänäkin päivänä stereotyyppinen kuva islamilaisista arabimiehistä, jotka käyttävät turbaaneja, koska sellaisia näkee paljon elokuvissa. Nykyaikana islamilaisissa maissa turbaani on aika harvinainen vaate. Niitä käyttävät pääasiassa vain vanhat miehet ja uskonnolliset johtajat korkean asemansa merkkinä. Länsimaissa muslimimiehet eivät käytä turbaania.


title: Turbaani

text: Intiassa hindut ovat käyttäneet turbaaneja näyttääkseen korkean kastiasemansa. Esimerkiksi hindukuninkaat ovat käyttäneet kalliista ja koristeellisesta silkistä tehtyjä ja jalokivin koristeltuja turbaaneja näyttääkseen rikkautensa ja valtansa. Turbaaneja käytetään Intiassa vieläkin. Rajasthanin maakunnassa muoti on säilynyt voimakkaana. Punjabissa sikhit ja monen muunkin uskonnon edustajat käyttävät usein turbaaneja, joko muodin vuoksi tai suojatakseen päänsä auringonpaisteelta. Intiassa turbaania kutsutaan yleensä monella kielellä sanalla pagṛī (ਪਗੜੀ). Sikhit käyttävät joskus punjabinkielistä sanaa dastār (ਦਸਤਾਰ), joka on oikeaoppisempi ja kunnioittavampi.


title: Turbaani

text: Eri turbaanien välillä on eroja. Sikhi-turbaanit on sidottu hyvin huolellisesti ja ohjeita noudattaen. Ne ovat lähes poikkeuksetta yksivärisiä eikä niitä ole koristeltu kuvioin. Sikhiturbaaneihin ei myöskään jätetä taakse tai sivulle roikkuvaa häntää, vaan se työnnetään turbaanin sisään. Hindu- ja muslimiturbaaneissa on yleensä häntä, joko takana tai sivussa. Yleensä hinduturbaanit ovat kuvioin koristeltuja ja muslimiturbaanit yksivärisiä. Historiassa muslimien turbaani saattoi koostua Fez-nimisestä punaisesta tai vihreästä hatusta, joka laitetaan päähän. Yleensä valkoinen tai muun värinen turbaanikangas kiedottiin hatun ympärille. Hatun alaosa jäi kankaan peittoon, mutta kärki jäi näkyviin. Tällainen turbaanimalli oli erityisen suosittu Turkissa. Bysantin keisarit ovat todistettavasti pitäneet tällaista turbaania valtansa symbolina, tavallinen hattu oli vain korvattu suipolla ja pitkällä kruunulla ja kangas oli koristeellinen.


title: Turbaani

text: Turbaanin sukuinen päähine on tuaregien käyttämä indigonsininen litham.


title: Turbaani

text: Länsimaissa turbaaneja on käytetty naisten päähineinä. Huivista kiedottu päähine on yleensä ommeltu alustaan, jotta se on helppo pukea ja riisua. Myöhäisellä keskiajalla ja varhaisella renessanssiajalla 1300- ja 1400-luvuilla eurooppalaiset miehet omaksuivat turbaanin ja sen tapaisten päähineden käytön turkkilaisten vaikutuksesta, etenkin Bysantin valtakunnassa. 1700-luvulla Euroopassa lähes kaikki varakkaat ja korkean aseman omaavat miehet ja naiset pitivät ajan muodin mukaan mitä erilaisimpia peruukkeja. Jotta peruukki istuisi päässä hyvin, moni mies ja nainen ajoi luonnolliset hiuksensa pois, mutta kaljuus oli siihen aikaan häpeän ja köyhyyden merkki, joten tullessaan kotiin varsinkin monet miehet peruukin riisuessaan peittivät kaljun päänsä turbaanilla.


title: Turbaani

text: Nykyään länsimaissa lähes kaikki turbaania käyttävät henkilöt ovat sikhejä.


title: Suoraa toimintaa

text: Suoraa toimintaa () on vuonna 1984 ensi-iltansa saanut toimintaelokuva. Elokuvan ohjasi Joseph Zito ja pääosassa on Chuck Norris.


title: Suoraa toimintaa

text: Elokuva kertoo eversti James Braddockista Vietnamin sodan veteraanista, jolla on jäänyt syviä henkisiä arpia tuosta helvetistä. Braddockille annetaan vaarallinen tehtävä johon hän suostuu, hänen täytyy pelastaa amerikkalaisia sotilaita ja tuoda heidät takaisin kotiin.


title: Suoraa toimintaa

text: Ilta-Sanomien Harri-Ilmari Moilasen mukaan "Toimintajännäri sarjatulittaa itsensä pahnanpohjimmaisten joukkoon." "Video-oppaassa" vuodelta 1994 Sam Inkinen toteaa, ettei elokuva kuormita katsojaa liialla vaatimustasolla ja antaa sille kaksi tähteä viidestä, mikä vastaa sanallista arviota ”keskinkertainen”.


title: Grape (suku)

text: Grape-suku on saksalainen porvarissuku, joka on vaikuttanut myös Ruotsin ja Suomen Lapissa.


title: Grape (suku)

text: Suvun kantaisä Arendt Grape (k. n. 1600) oli panimonomistaja Lyypekissä. Hänen jälkeläisensä Arendt Grape perusti Pajalan Köngäseen Köngäksen ruukin. Sukuun kuuluu mm. Skaran piispa Karl-Gunnar Grape. Suomen puolella suku on osin talonpoikaistunut.


title: Grape (suku)

text: Grape-suvulla on vanha saksalainen porvarisvaakuna.


title: Grape (suku)

text: Suku aatelistui siirtyessään pohjoiseen päin Ruotsiin. Suvussa on mukana myös Mannerheim äitinsä puolelta. Grape suku jatkui Suomeen pohjoiseen ja erityisesti Iin Virkkulaan, jossa suvun nimi muutettiin Virkkulaksi. Iissä on Virkkulan vanha kartano ja useampia latorakennuksia.


title: Grape (suku)

text: Myöhemmin Grape/Virkkula suku lähti leviämään kohti Yli-Iistä koilliseen pohjoiseen päin, Tannilaan.


title: Kuopion Kaupunkilehti

text: Kuopion Kaupunkilehti on Kuopion ja Siilinjärven alueella ilmestyvä ilmaisjakelulehti. Perjantain ja lauantain aikana jaettavaa lehteä jaetaan perusjakeluissa n. 55 000 kappaletta. Suurjakeluissa kappalemäärä on n. 60 000 kappaletta ja se jaetaan lisäksi Kuopion liitoskuntien taajamiin. Lehti on riippumaton ja puolueeton, sekä Kaupunkilehtien liiton jäsen.


title: Kuopion Kaupunkilehti

text: Kuopion Kaupunkilehden ja Viikkosavon toimitukset yhdistettiin vuonna 2014. Lehtien yhteisenä päätoimittajana toimii Aija Pirinen. Vuonna 2017 lehti valittiin vuoden kaupunkilehdeksi Sanomalehtien liiton järjestämässä kaupunkilehtikilpailussa.


title: Sisäfilee

text: Sisäfilee eli sisäfile on pala lihaa, joka on leikattu tietystä osasta teuraseläimen ruhosta, useimmin naudasta, lampaasta tai porsaasta. Anatomisesti se on osa isoa lannelihasta (psoas major) joka ei tee kovin rankkaa työtä eläimen liikkuessa. Siksi se on mureinta lihaa.


title: Sisäfilee

text: Naudan sisäfilee on arvostettua herkkua, mutta myös kalleinta naudanlihaa. Siitä tehdään pihvejä, paksuja chateaubriandiksi kutsuttuja pihvejä tai sen voi paistaa uunissa kokonaisena


title: Aalia

text: Aalia, Alia, Aliya, Aliyah (, ) on feminiininen muoto nimestä Ali . Nimi esiintyy arabiassa, jossa "aliya" tarkoittaa 'ylevää', 'suurenmoista' - tai hepreassa, jossa se tarkoittaa 'nousemista' , millä viitataan juutalaisten paluumuuttoon Palestiinaan, alijaan. Profeetta Muhammedin vävyn Alin nimenä Aliyah on yleinen muslimien keskuudessa, mutta on levinnyt myös yleisempään käyttöön muualla, jossa sitä pidetään alkuperältään islamilaisena .


title: Aalia

text: Väestörekisterikeskuksen mukaan Suomessa oli kesäkuun 2017 alkuun mennessä ollut kirjoilla noin 44 Aalia-nimistä naista ja alle 15 miestä. Alia-nimisiä naisia on noin 93 ja miehiä alle 25, Alya-nimisiä on alle 36 henkilöä. Aalia on myös sukunimi.


title: Invasion U.S.A.

text: Invasion U.S.A. on vuonna 1985 ensi-iltansa saanut toimintaelokuva. Elokuvan ohjasi Joseph Zito ja pääosassa on Chuck Norris.


title: Invasion U.S.A.

text: Terroristi Rostov suunnittelee levittävänsä kauhua Yhdysvaltoihin, mutta ennen lopullista suunnitelma toteuttamista hän yrittää tappaa entisen vihollisensa Matt Hunterin. Entinen CIA agentti asuu nykyisin Floridan suolla. Rostov lähtee joukkoineen tuhoamaan Hunterin kodin ja olettaa miehen olevan myös kuollut räjähdyksen seurauksena. Hunter kuitenkin selviää räjähdyksestä ja hyväksyy CIA:n antaman tehtävän napata Rostov. Hunterilla on vain yksi vaatimus; tappaa Rostov ja lopettaa sen seurauksena lopullisesti roiston terrorismin.


title: Leonid Hurwicz

text: Leonid Hurwicz (21. elokuuta 1917 Moskova, Venäjä – 24. kesäkuuta 2008 Minneapolis, Minnesota, Yhdysvallat) oli yhdysvaltalainen taloustieteen emeritusprofessori Minnesotan yliopistossa. Hän oli ensimmäisiä mekanismin suunnittelun tutkijoita sekä peliteorian soveltajia taloustieteessä. Tästä työstä hänet palkittiin taloustieteen Nobelin palkinnolla vuonna 2007. Hurwicz oli 90 vuoden ikäisenä vanhempi kuin kukaan aikaisemmista taloustieteen tai varsinaisen Nobel-palkinnon saajista. Hän oli liian hauras matkustamaan Ruotsiin mutta sai palkintonsa suurlähettiläältä Yhdysvalloissa.


title: Leonid Hurwicz

text: Hurwicz sai taloustieteen Nobelin Eric Maskinin ja Roger Myersonin kanssa työstä epätäydellisten markkinoiden analysointimenetelmien parissa. Heidän työnsä on auttanut kehittämään menetelmän resurssien allokointiin, joka ottaa huomioon saatavilla olevan informaation sekä osallistujien kannustimet.


title: Nokia 7610

text: Nokia 7610 on Nokian valmistama matkapuhelin. Se painaa 118 g ja sen mitat ovat 108,6 × 53 × 18,7 mm. Puhelimessa on yhden megapikselin kamera ja sillä on mahdollista kuvata kymmenen minuutin mittaisia videoita sekä muokata niitä. Puhelimessa on MP3-soitin ja puhelimen soittoääneksi voi valita myös oman MP3-äänen.


title: Gobustanin kansallispuisto

text: Gobustanin kansallispuisto on kansallispuisto Azerbaidžanissa Qobustanin länsiosassa noin 60 kilometriä Bakusta lounaaseen. Kansallispuisto perustettiin vuonna 1966, jolloin alue julistettiin Azerbaidžanin luonnonhistorialliseksi maamerkiksi. Tarkoituksena oli suojella alueen esihistoriallisia kalliopiirroksia, mutatulivuoria ja kaasukivialueita.


title: Gobustanin kansallispuisto

text: Kansallispuistossa on kolmella alueella noin 6 000 kalliopiirrosta, jotka ovat peräisin 4 000 vuoden ajalta. Alueilla on myös jälkiä asutuksesta ja hautapaikoista. Asukkaat elivät alueella märkänä aikana, joka seurasi viimeistä jääkautta, aina myöhäispaleoliittiselta kaudelta keskiajalle. Kalliopiirrosalueet valittiin Unescon maailmanperintöluetteloon vuonna 2007.


title: Gobustanin kansallispuisto

text: Gobustan on ainoa paikka maailmasta, josta löytyy soivia kiviä (Gaval Dash). Kivet saavat aikaan tamburiinia muistuttavan äänen osuessaan koveraan kallioon. Kivet ovat muodostuneet alueen ilmaston, öljyn ja kaasun uniikista yhdistelmästä.


title: Gobustanin kansallispuisto

text:
Mutatulivuoria on maailmassa yhteensä noin 1000. Näistä lähes 400 sijaitsee Azerbaidžanin rannikkoalueella. Vaikka tulivuoret eivät koskaan kasva tavanomaisten tulivuorien kokoiseksi, läpimitaltaan ne voivat olla jopa kilometrin pitkiä ja satoja metrejä korkeita. Yleensä mutatulivuoret ovat kuitenkin huomattavasti pienempiä. Suurimmat mutatulivuoret sijaitsevat Azerbaidžanissa. Ne ovat nimeltään Boyuk Khanizadagh ja Turaghai.
Noin 20 vuoden välein mutatulivuori purkautuu syvällä maan alla luoden suuren räjähdyksen. Yleensä räjähdykset eivät ole vaarallisia ihmisille, koska mutatulivuoret sijaitsevat tarpeeksi kaukana asutuksesta.


title: Serra de airesinpaimenkoira

text: Serra de airesinpaimenkoira () on alkujaan Portugalista kotoisin oleva paimen- ja vahtikoira.


title: Serra de airesinpaimenkoira

text: Serra de airesinpaimenkoira on keskikokoinen ja sen runko on pitkä. Ulkonäöltään rotu muistuttaa erehdyttävästi pyreneitten- ja katalonianpaimenkoiria. Serra de airesinpaimenkoiran pää on voimakas ja leveä, ei pitkä eikä pyöreä. Karva on pitkää, sileää ja hieman lainehtivaa. Rodulla ei ole aluskarvaa eikä alusvillaa.


title: Serra de airesinpaimenkoira

text: Serra de airesinpaimenkoira on hyvin uskollinen omistajalleen, mutta vieraita kohtaan se voi olla varautunut. Rotu on hyvin älykäs ja eloisa. Serra de airesinpaimenkoiria käytetään seura-, vahti- ja harrastuskoirina.


title: Kalervo Hovi

text: Kalervo Hovi (s. 1942) on filosofian tohtori ja Turun yliopiston yleisen historian professori emeritus. Hänen erikoisalaansa on kansainvälisten suhteiden historia ja Puolan historia, mutta hän on julkaissut myös Baltian maiden historiaa käsitteleviä teoksia, muun muassa Tallinnan ravintolakulttuurista maailmansotien välisenä aikana. Hovin väitöskirja vuodelta 1975 käsitteli Ranskan Itä-Euroopan liittopolitiikan tulkintaa ensimmäisen maailmansodan lopussa ja jälkeen.


title: Kalervo Hovi

text: Hovi on opiskellut Turun yliopistossa 1963–1975. Hän oli Oulun yliopiston historian apulaisprofessori 1979–1983 ja Turun yliopiston yleisen historian apulaisprofessori 1983–1986.


title: Kalervo Hovi

text: Hovi toimi vuodesta 1986 Turun yliopiston yleisen historian professorina. Hän jäi virasta eläkkeelle 2007.


title: Lohikäärmeen tie

text: Lohikäärmeen tie ("Way of the Dragon", , "Meng long guo jiang") on vuonna 1972 ensi-iltansa saanut taisteluelokuva. Elokuvan ohjasi Bruce Lee ja hän näyttelee myös pääosaa.


title: Lohikäärmeen tie

text: Elokuva kertoo Roomassa asuvasta Chenistä joka pitää pientä ravintolaa. Mafia kuitenkin uhkaa lopettaa Chenin toimeentulot ja toimettomana hän pyytää apua hongkongilaiselta sedältään ja niinpä hän lähettää Chenin avuksi Tang Lungin. Kukaan ei ota aluksi tosissaan heikon oloista Tangia, mutta seuraavalla vierailullaan mafian jäsenet kokevat elämänsä yllätyksen kun huomaavat Tangin taistelutaidot ja tämän tappavat potkut ja lyönnit. Mafiapomo pyytää paikalle karatemestari Coltin jonka uskotaan voittavan Tangin ottelussa kuolemaan saakka.


title: Oriveden Ponnistus

text: Oriveden Ponnistus on vuonna 1908 perustettu yleisseura, jonka lajivalikoimaan kuuluvat yleisurheilu, suunnistus, hiihto, uinti ja lentopallo. Seura on menestynyt parhaiten naisten Lentopallon SM-liigassa, jossa OrPon liigajoukkue on ollut useasti mitaleilla aina 1990-luvun puolivälistä lähtien.


title: Oriveden Ponnistus

text: Lentopallo otettiin seuran lajiohjelmaan 1950-luvulla. Ensimmäisen kerran seura saavutti pääsarjatason paikan 1979. Kausi 2016–2017 oli seuran 31. pääsarjakausi. Seura on voittanut SM-kultaa vuonna 1997, hopeaa vuosina 1998, 2005, 2008, 2009, 2011 ja 2014 sekä pronssia vuosina 1981, 2004, 2007, 2010, 2016 ja 2017. Suomen cupin joukkue voitti vuosina 1996, 1997 ja 2018. Kaudella 2011–2012 ja 2012–2013 OrPo sijoittui Suomen Cupissa toiseksi.


title: Vine Deloria, Jr.

text: Vine Deloria, Jr. (26. maaliskuuta 1933 – 13. marraskuuta 2005) oli yhdysvaltalainen ajattelija, kirjailija ja aktivisti.


title: Vine Deloria, Jr.

text: Vine Deloria Jr. oli syntyjään Oglala-Siouxintiaani. Käytyään peruskoulunsa reservaatissa hän kenties isänsä Vine Sr:n esimerkin innoittamana opiskeli teologian oppiarvoja muutamassakin eri yliopistossa, mutta hankki myös lakitieteen tutkinnon Coloradon yliopistosta 1970. Sittemmin hän opetti Arizonan (1978–1990) ja Coloradon yliopistoissa (1990–2000).


title: Vine Deloria, Jr.

text: Vine Deloria Jr:n kirjallinen tuotanto alkoi teoksesta Custer Died for Your Sins: An Indian Manifesto 1969, jossa hän kritisoi valkoisia niin intiaanien historian vääristelystä kuin näiden stereotypioita alkuperäisväestöstä nykyhetkenäkin. Erityisesti kritiikin kohteena olivat antropologit, minkä johdosta "Yhdysvaltain Antropologinen Yhdistys" järjestikin paneelikeskustelun kirjan johdosta. Muu kirjallinen tuotanto koostuu noin 20 teoksesta, käsitellen mm. intiaanien asemaa USA:n koulutusjärjestelmässä, kritiikkiä valkoisten antrolopogien näkemyksiin intiaanien alkuperästä ja uskonnollis-mystisiä aiheita.


title: Vine Deloria, Jr.

text: Monien Amerikan alkuperäisasukkaiden tapaan Vine Deloria Jr. ei hyväksynyt intiaanien alkuperästä länsimaisessa arkeologiassa pitkään vallalla ollutta näkemystä, jonka mukaan ns. paleointiaanit olisivat siirtyneet jääkauden aikaisen Beringian maakannaksen kautta Aasiasta Alaskaan. Sen sijaan hän uskoi ihmiskunnan saaneen alkunsa Uuden mantereen puolella.


title: Vine Deloria, Jr.

text: Deloria Jr:a pidetään kenties merkittävimpänä Yhdysvaltain intiaanien joukosta nousseena ajattelijana. Toisaalta hänen on arvosteltu tuotannossaan syyllistyneen juuri samaan kuin mistä hän kristillis-juutalaista perinnettä kritisoi: tosiseikkojen ja faktojen sivuuttamisesta mikäli nämä eivät sopineet yksiin halutun uskomusjärjestelmän tai traditioiden kanssa. Hänen ajatuksillaan ja käsityksillään katsotaan joka tapauksessa olleen myös merkittävästi poliittista vaikutusta, esimerkiksi edesauttaneen AIM:n (American Indian Movement) syntyä 1970-luvulla.


title: Vine Deloria, Jr.

text: Sitaatti:


title: Vigan

text: Vigan on viidennen luokan kaupunki Ilocos Surin provinssissa Filippiineillä. Se on provinssin pääkaupunki. Kaupunki sijaitsee Luzonin saaren länsirannikolla Etelä-Kiinan meren rannalla. Kaupungissa on noin 50 000 asukasta (2010).


title: Vigan

text: Kahdessa kirjeessä kenraalikuvernööri Guido de Lavezares mainitsee Espanjan kuninkaalle Filip III:lle: "Tuntuisi parhaalta lähettää kapteeni Don Juan de Salcedo 70–80 miehen kanssa Los Ilocanon rannikolle Bigan-nimisen joen rannalle". Salcedo lähti purjehdukselle Manilasta 20. toukokuuta 1572 ja saapui Viganiin 12. kesäkuuta 1572. Menestyksekkäiden pohjoiseen suuntautuneiden tutkimusmatkojen jälkeen Salcedo perusti paikalle kaupungin nimellä "Villa Fernandina de Vigan" Filipin nelivuotiaan pojan prinssi Ferndinandin mukaan.


title: Vigan

text: Vigan on hallinnollisesti jaettu 39 barangay'hin.


title: Vigan

text: Vigan valittiin Unescon maailmanperintöluetteloon vuonna 1999. Kaupunki on parhaiten säilynyt Espanjan siirtomaakaupunki Aasiassa. Sen arkkitehtuuri on saanut kulttuurisia vaikutteita niin Filippiineiltä, Kiinasta kuin Euroopastakin.


title: Nelosen uutiset

text: Nelosen uutiset oli "Helsingin Sanomien" televisiokanava Neloselle tuottama uutislähetys. Ensimmäisen kerran Nelosen uutisia lähetettiin 11. tammikuuta 1998. Viimeinen uutislähetys lähetettiin 6. tammikuuta 2014. Ensimmäisen ja viimeisen lähetyksen ankkurina toimi Mikko Hirvonen. "Nelosen uutiset" korvasi Nelosella "HS-uutiset".


title: Nelosen uutiset

text: Nelosen uutisten alkuvuosina päälähetyksen yhteydessä oli arkisin haastatteluohjelma "20.20", joka alkoi nimensä mukaiseen aikaan. Myöhemmin "20.20" lakkautettiin, ja sen tilalle tuli "Taloussanomien" toimittamat "Talousuutiset". Myöhemmin myös "Talousuutiset" lopetettiin.


title: Nelosen uutiset

text: Pääuutislähetyksen alkamisaika oli alkujaan kello 20.00. 8. tammikuuta 2007 pääuutislähetys sai uuden alkamisajan, kello 19.30. 20. huhtikuuta 2009 alkaen uutiset lähetettiin kello 18.45. Muutoksen yhteydessä "Nelosen uutiset" irtisanoi 21 ihmistä. Helsingin Tehtaankadulla sijainneessa Nelosen uutistoimituksessa työskenteli vuonna 2010 runsaat 20 toimittajaa. Uutisten toimitus sai skuuppeja erityisesti rikos- ja oikeustapauksista, jotka olivat usein Susanna Reinbothin tai rikostoimittaja Pekka Lehtisen työn tulosta. 3. joulukuuta 2012 lähtien Nelosen uutisten pääuutislähetys lähetettiin joka päivä kello 18.30.


title: Nelosen uutiset

text: Marraskuussa 2011 ilmoitettiin, että Nelosen uutistoimitus ja "Helsingin Sanomien" uutistoimitus yhdistyvät. Nelosen uutistoimitus yhdistettiin vuonna 2012 joulukuussa "Helsingin Sanomien" toimitukseen, ja samalla "Nelosen uutiset" muuttivat Helsingin Tehtaankadulta Sanomataloon. "Helsingin Sanomien" ja "Nelosen uutisten" yhdistymisen myötä uutislähetys siirtyi "Helsingin Sanomien" tuotannoksi, Nelosen uutislähetysten taustajoukoissa oli noin 300 journalistia ja uutislähetyksen kestoaika piteni noin 30 minuuttiin. Yhdistymisen seurauksena työntekijöiden tarve väheni, ja "Helsingin Sanomat" aloitti yt-neuvottelut syksyllä 2013.


title: Nelosen uutiset

text: Nelosen sääohjelma esitettiin joka päivä kello 18.50 uutisten jälkeen ja vaihtelevina aikoina myöhäisuutisten jälkeen. Arkisin "Nelosen sää" esitettiin vaihtelevina kellonaikoina myös iltapäivisin.


title: Nelosen uutiset

text: Myöhäislähetyksen alkamisaika oli alun perin kello 23.00 paitsi perjantaisin, lauantaisin ja sunnuntaisin illan elokuvan jälkeen, kuitenkin aikaisintaan kello 23.00. Myöhemmin myöhäislähetyksen alkamisaika riippui muusta ohjelmistosta. Joskus myöhäislähetys saattoi jäädä kokonaan pois ohjelmistosta, varsinkin jos illalla esitettiin elokuva, joka päättyi vasta kello 0.00 jälkeen.


title: Nelosen uutiset

text: Säästötoimenpiteisiin liittyvien yt-neuvottelujen seurauksena "Helsingin Sanomista" irtisanottiin tammikuussa 2014 yhteensä 37 työntekijää, joista osa oli Nelosesta. Julkisuuteen tulleita nimiä olivat päätoimittaja Eero Hyvönen sekä uutisankkurit Marco Bjurström ja Katja Ståhl.


title: Silmä silmästä (vuoden 1981 elokuva)

text: Silmä silmästä () on vuonna 1981 ensi-iltansa saanut toimintaelokuva. Elokuvan ohjasi Steve Carver ja pääosissa ovat Chuck Norris ja Christopher Lee.


title: Silmä silmästä (vuoden 1981 elokuva)

text: Elokuva kertoo sanfranciscolaisesta poliisista Sean Kanesta, joka joutuu parinsa kanssa väijytykseen ja Kanelle tärkeä työpari kuolee. Tämän seurauksena Kane ja hänen pomonsa Stevens suuttuvat toisilleen ja Kane näkee parhaaksi lopettaa koko työnsä poliisina. Tämän jälkeen Kanella on enää vain yksi tehtävä: etsiä työparinsa murhaaja, keinoja kaihtamatta. Eräs Kanen tuntema reportteri tapetaan ja Kane huomaa näissä kahdessa murhassa jotakin samaa.


title: Jättihauki

text: Jättihauki ("Esox masquinongy") on suurikokoinen pohjoisamerikkalainen sisävesikala, haukien heimon suurin laji. Sen normaali pituus on 70–120 senttimetriä, mutta se voi kasvaa jopa kaksimetriseksi. Toisin kuin Suomessakin yleisellä hauella ("Esox lucius") sen pohjaväri on vaalea ja kuviointi tumma.


title: Jättihauki

text: Jättihaukia tavataan Pohjois-Amerikassa Suurten järvien ja Mississippin vesistöissä. Sitä on istutettu myös muihin Pohjois-Amerikan vesistöihin.


title: Jättihauki

text: Jättihauki suosii kirkasvetisiä, runsaskasvisia vesistöjä, koska se saalistaa sukulaistensa tavoin väijyksistä. Se syö kaloja sekä toisinaan myös vesilintuja, sammakoita ja vesinisäkkäitä. Se itse on suosittu saalis vapaa-ajan kalastajille.


title: Jättihauki

text: Jättihaukien kutuaika on maalis-huhtikuussa. Ne kutevat vuosittain samoille paikoille rannikkovesiin, koiraat ensin ja naaraat perässä. Jättihauki voi myös risteytyä hauen kanssa. Risteymä on hedelmätön.


title: Sauli Sinkkonen

text: Sauli Sinkkonen (s. 1989 Äetsä) on suomalainen lentopalloilija. Ennen ulkomaille lähtöään Sinkkonen pelasi yhdeksän kautta Iskun riveissä Tampereella.


title: Sauli Sinkkonen

text: Urallaan äetsäläinen on voittanut kahdesti SM-pronssia (2009, 2011) sekä kertaalleen Suomen Cupin kullan (2011) ja hopean (2008).


title: Sauli Sinkkonen

text: Vuonna 2011 Sinkkonen debytoi Suomen miesten lentopallomaajoukkueessa. Neljän vuoden tauon jälkeen hän palasi maajoukkuepaitaan kesällä 2015 ja esiintyi myöhemmin syksyn 2015 EM-kisoissa. Miesten maaotteluita Sinkkoselle on kertynyt ennen vuoden 2018 MM-kisoja kaikkiaan 93.


title: Sauli Sinkkonen

text: Sinkkonen kuului juniorivuosinaan oman ikäluokkansa nuorten maajoukkueryhmään. Hän opiskeli Lentopalloliiton valmennuskeskuksessa Kuortaneella lukiovuodet, minkä jälkeen hän hän siirtyi Iskun riveihin lentopalloliigaan. 1-sarjassa Sinkkonen on pelannut Kuortaneen lisäksi A-Volleyn (nyk. Akaa Volleyn) mukana. Liigadebyyttinsä Sinkkonen teki kaudella 2007-08. Kaikkiaan hän esiintyi kauden aikana kolmen eri joukkueen paidassa. Iskun lisäksi Sinkkonen pelasi Kuortaneen riveissä 1-sarjaa ja ajoittain A-Volleyssa 2-sarjaa. Iskussa Sinkkonen pelasi alun perin kehityspelaajasopimuksen turvin. Vuonna 2008 Sinkkonen valittiin kauden miesjunioriksi.


title: Sauli Sinkkonen

text: Sinkkonen teki A-maajoukkuedebyyttinsä kesällä 2011 lentopallon Maailmanliigassa. Startti oli nuorukaiselle mallikas ja mieleenpainuva, kun Suomi kukisti lajin suuriin kuuluvan Serbian Maailmanliigan ottelussa vieraskentällä. Kesän 2011 jälkeen Sinkkonen oli sivussa maajoukkuetehtävistä. Häntä ei ei kirjauttanut tililleen yhtään maaottelua neljään vuoteen. Sinkkonen palasi maajoukkueryhmään kesällä 2015. Äetsästä lähtöisin olevan keskitorjujan otteet olivat muutaman vuoden tauon jälkeen palanneet takaisin maajoukkuevalintaan vaadittavalle tasolle. Ensimmäisen kerran maajoukkueen päävalmentaja Tuomas Sammelvuo lähestyi Sinkkosta marraskuussa 2014. Sinkkonen sai päävalmentajan kanssa käydyn juttutuokion lisää intoa tekemiseensä ja pelasi ehjän kauden seurajoukkueessaan. Keväällä 2015 tuli kutsu maajoukkueleiritykseen. Maailmanliigassa näyttöpaikka avautui keskiotorjuja Jukka Lehtosen loukkaannuttua. Sinkkonen pelasi kaikkiaan kuusi ottelua maajoukkuepaidassa kesällä 2015. Vahvat esiintymiset kesän Maailmanliigassa toivat hänelle myös valinnan syksyn 2015 EM-kisajoukkueeseen ja sittemmin olympiakarsintajoukkueeseen.


title: Sauli Sinkkonen

text: Sinkkonen pelasi toistaiseksi viimeisen kautensa kotimaisessa lentopalloliigassa 2015-16. A-maajoukkueen vakiopelaajaksi noussut äetsäläiskasvatti solmi kesällä 2016 uransa ensimmäisen ammattilaissopimuksen ja siirtyi Belgian lentopalloliigassa pelaavan TopVolley Antwerpenin riveihin. Sinkkonen vakuutti debyyttikaudellaan Euroopan kentillä ja sai solmittua kaudeksi 2017-2018 sopimuksen Ranskan liigan hallitsevaan mestariin Chaumontiin. Hän voitti Chaumontin riveissä heti maan mestaruuden maan Super Cupissa, joka ratkaistaan yhdessä ottelussa vuosittain edelliskauden liiga- ja cup-mestarin välillä. Kausi päättyi hopeamitaliin.


title: Suomen luonnontieteelliset maakunnat

text: Suomen luonnontieteelliset maakunnat ovat luonnonmaantieteellisiä, eliömaantieteellisiä tai luonnonhistoriallisia suuralueita, joihin Suomi vakiintuneesti jaetaan. Niiden rajat pyrkivät jakamaan Suomen biogeografisiin kokonaisuuksiin, jotka poikkeavat toisistaan eliöstöltään ja ilmasto-olosuhteiltaan. Eräiltä osin myös maaston topografian piirteet (järvien ja harjujen geomorfologia) ovat ohjanneet näiden alueiden muodostusta.


title: Suomen luonnontieteelliset maakunnat

text: Luonnonmaantieteellisten maakuntien rajat eivät suurelta osiltaan vastaa mitään nykyisiä hallinnollisia rajoja. Alkujaan ne määriteltiin siten, että muutamaa poikkeusta lukuun ottamatta vielä vuonna 1930 jokainen Suomen kunta kuului kokonaisuudessaan samaan luonnonhistorialliseen maakuntaan, mutta myöhemmin tehtyjen kuntaliitosten vuoksi näin ei nykyään läheskään kaikkialla ole.


title: Suomen luonnontieteelliset maakunnat

text: Ainakin kasvillisuus- ja hyönteiskartoitukset ovat pitkään perustuneet luonnonmaakuntien alueilta tehtyihin "maakuntahavaintoihin". Niitä ovat käyttäneet myös lintuharrastajat pesäkorteissaan sekä sienitutkijat.


title: Suomen luonnontieteelliset maakunnat

text: Luonnontieteellisessä keskusmuseossa säilytetään suurimittakaavaisia pohjakarttoja, joihin Suomen luonnontieteelliset maakuntarajat on piirretty.Alkujaan myös Karjalan kannas ja Petsamo luettiin omiksi luonnonmaantieteellisiksi maakunnikseen, mutta ne jäivät kokonaisuudessaan luovutetulle alueelle. Sen sijaan Laatokan-Karjalan luonnonmaantieteellisestä maakunnasta kuuluu Suomeen edelleen Parikkalan seutu, Rautjärven kunnasta Simpeleen alue sekä osa Tohmajärveä (entisen Pälkjärven pitäjän alue Suomen puolella).


title: Suomen luonnontieteelliset maakunnat

text: Suomen luonnontieteellisiin maakuntiin kuuluineista alueista myös merkittävät osat Etelä- ja Pohjois-Karjalaa ja Kuusamoa sekä pienet osat Etelä-Savoa ja Inarin Lappia ovat jääneet nykyisen valtakunnanrajan taakse.


title: Suomen luonnontieteelliset maakunnat

text: Lisäksi lukuisissa muissakin kasvi- ja hyönteiskirjoissa on sivun kokoon pienennettyjä versioita po. kartasta.


title: Eva Cederström

text: Eva Kristina Cederström (15. syyskuuta 1909 Tampere – 1. kesäkuuta 1995) oli suomalainen taidemaalari. Hänet tunnetaan kuulaan sinisistä, kubistisista ja pelkistetyistä maalauksistaan.


title: Eva Cederström

text: Cederström opiskeli Viipurin taiteenystäväin piirustuskoulussa 1931–1933 ja Suomen Taideyhdistyksen piirustuskoulussa 1933–1937 ja 1938. Vuonna 1951 hän opiskeli Pariisissa Académie André Lhotessa ja Académie de la Grande Chaumièressa Pariisissa 1951.


title: Eva Cederström

text: Cederström debytoi taiteilijana Helsingissä 1938 ja voitti samana vuonna ensimmäisen palkinnon dukaattikilpailussa. Hän toimi opettajana Vapaassa taidekoulussa 1947–1948 ja Suomen Taideakatemian koulussa 1965–1974. Cederström sai Pro Finlandia -mitalin vuonna 1959, valtion taidepalkinnon 1980 ja professorin arvonimen 1982. Cederströmin arkisto lahjoitettiin Kuvataiteen keskusarkistolle vuonna 2003.


title: Eva Cederström

text: Cederstömin vanhemmat olivat filosofian tohtori Emil Cederström ja Katri Cederström, o.s. Kopsa. Hänen tyttärensä on elokuvaohjaaja Kanerva Cederström.


title: Jääkärin morsian (vuoden 1931 elokuva)

text: Jääkärin morsian on Kalle Kaarnan ohjaama suomalainen elokuva vuodelta 1931. Se perustuu Sam Sihvon samannimiseen näytelmään. Pääosissa olivat Hanna Taini ja Tauno Palo. Elokuva kuvattiin talvella 1931 Helsingissä ja Hangossa. Risto Orko ohjasi "Jääkärin morsiamesta" oman versionsa vuonna 1938.


title: Jääkärin morsian (vuoden 1931 elokuva)

text: Tauno Palo (alkuteksteissä nimellä Tauno Brännäs) esiintyi ensimmäisessä elokuvaroolissaan. Hän oli toiminut teatterissa iltanäyttelijänä eikä ollut ollut edes avustajana yhdessäkään elokuvassa.


title: Jääkärin morsian (vuoden 1931 elokuva)

text: Elokuvaa pidettiin vuosikymmeniä kadonneena, sillä sen uskottiin tuhoutuneen tulipalossa. Elokuvasta löytyi muutamia keloja helsinkiläisestä kellarista vuonna 1990. Kahdeksasta kelasta löytyivät 1, 3–6 ja 8, viimeksi mainittu ilman ääntä. Vuonna 1997 Yhdysvalloista lähetettiin täydellinen esityskopio elokuvasta.


title: Jääkärin morsian (vuoden 1931 elokuva)

text: On vuosi 1915, ja viisi suomalaista miestä hiihtää Ruotsiin Pohjanlahden kautta tarkoituksena päästä Saksaan saamaan jääkärikoulutusta. Miesten joukossa on 27. jääkäripataljoonaan kuuluvat Martti ja Kalpa, jotka joutuvat mukaan taisteluihin. Reservissä joukot viettävät vapaa-aikaansa Kulta-ankkuri -nimisessä kahvilassa, jonka omistaa Sonja Strand. Sonjan kapteenimies palvelee Venäjän armeijassa, ja Sonjalla on suhde paroni von Lichtensteiniin, joka käyttää naista hyväkseen ja vakoilee Venäjälle kayttäen sanansaattajanaan juutalaista Isakia.


title: Jääkärin morsian (vuoden 1931 elokuva)

text: Sabina, joka on Varsovan oopperan tanssijatar, on kadonneita vanhempia etsiessään joutunut pakkotyövankeuteen. Paroni Lichtenstein löytää hänet ja tuo Sonjan luo. Strand palkkaa hänet tanssijaksi kahvilaansa, ja Sabinasta tulee suosittu vetonaula. Erään tanssin jälkeen hän tutustuu Marttiin, ja heidän välilleen syntyy romanssi. Martin pataljoona joutuu takaisin rintamalle, kun venäläiset valmistelevat suurhyökkäystä. Taistelussa Martti haavoittuu ja venäläisten joukossa oleva Sonjan mies kuolee. Kun Martti on toipunut vammoistaan, hän lähtee tiedusteluretkelle ja löytää Strandin ruumiin ja sen vierestä muistikirjan ja Sonjan valokuvan.


title: Jääkärin morsian (vuoden 1931 elokuva)

text: Isakin välittämät vakoilupaperit joutuvat Sonjalle, joka kieltäytyy enää avustamasta paronia, joka on tehnyt hänestä "kunniattoman aviovaimon". Martti palaa rintamalta ja antaa Sonjalle hänen miehensä muistikirjan. Sonja tekee itsemurhan: jäähyväisviestissään hän pyytää Marttia huolehtimaan Sabinasta ja varoittaa paronista ja Isakista. Martti löytää vakoilupaperit ja lähtee ilmoittamaan Sonjan kuolemasta. Von Lichtenstein onnistuu kuitenkin lavastamaan Martin syylliseksi ryöstömurhaan.


title: Jääkärin morsian (vuoden 1931 elokuva)

text: Paroni uskottelee Sabinalle tämän isän olevan sairaana ja aikoo viedä Sabinan mukanaan. Von Lichtensteinin vakoilutehtävä on tällä välin paljastunut ja Martti vapautetaan. Hän menee pelastamaan Sabinan paronilta, joka vangitaan.


title: Jääkärin morsian (vuoden 1938 elokuva)

text: Jääkärin morsian on Risto Orkon ohjaama suomalainen elokuva. Vuonna 1938 valmistuneen elokuvan pääosissa ovat Tuulikki Paananen ja ensimmäisessä elokuvaroolissaan Kullervo Kalske. Elokuvassa esiintyy myös aiemmassa, vuoden 1931 versiossa Marttia näytellyt Tauno Palo. Nyt Palo on jääkäri Kalvan roolissa, johon oli alun perin kaavailtu Gunnar Hiilloskorpea. Teatterikiireiden vuoksi Hiilloskorpi jättäytyi suunniteltua pienempään rooliin, mutta esiintyy silti Kalpana joissakin elokuvan ulkokohtauksissa.